title: Spider-Man: Homecoming

text:
Lopputekstien välissä näytetyssä kohtauksessa Toomes ja Gargan ovat vankilassa, jossa Gargan kertoo useiden rikollisten aikovan liittoutua Hämähäkkimiestä vastaan, mutta Toomes ei paljasta hänelle Hämähäkkimiehen henkilöllisyyttä. Lopputekstien jälkeen näytetyssä kohtauksessa näytetään yksi Kapteeni Amerikan esittämistä julkisen palvelun videoista, joita Midtown käyttää yhtenä opetusmenetelmistään.
Sony Pictures Entertainmentin jouduttua hakkeroinnin kohteeksi marraskuussa 2014, paljastui, että Sony halusi Marvel Studiosin tuottavan uuden Hämähäkkimies-elokuvien trilogian, Sonyn säilyttäessä oikeudet "luovaan hallintaan, markkinointiin ja levitykseen". Neuvottelut studioiden välillä kuitenkin kariutuivat ja Sony päätti edetä oman Hämähäkkimies-elokuvia koskevan suunnitelmansa mukaan. Helmikuussa 2015, Sony Pictures ja Marvel Studios kuitenkin julkistivat tekevänsä uuden Hämähäkkimies-elokuvan, Kevin Feigen ja Amy Pascalin toimiessa tuottajina. Hahmo esiintyisi sitä ennen yhdessä aiemmista Marvel Cinematic Universen elokuvista, jonka raportoitiin olevan "". Marvel Studios päätti tutkia myös mahdollisuuksia laittaa muita MCU-hahmoja esiintymään tulevissa Hämähäkkimies-elokuvissa, vaikka Sony Pictures säilyttäisi yhä omistus- ja jakeluoikeudet sekä taloudellisen ja lopullisen luovan hallinnan. Lone Star Funds osallistui myös yhdessä Sonyn kanssa elokuvan rahoittamiseen LSC Film Corporationin kanssa tehdyn sopimuksen kautta.


title: Spider-Man: Homecoming

text: Feige ilmoitti Marvelin pyrkineen tekemään Hämähäkkimiehestä osa MCU:ta jo lokakuusta 2014 asti, kun kolmannen vaiheen elokuvien aikataulu julkistettiin, sanomalla että, "Marvel ei julkista virallisesti mitään ennen kuin asia on löyty lukkoon. Joten etenimme lokakuussa suunnitelmall A, suunitelman B ollessa, että mikäli [sopimus] Sonyn kanssa saataisiin sovittua, kaikki muut siirtyisi. Olemme miettineet [Hämähäkkimies-elokuvaa] yhtä pitkään kuin kaikkia kolmannen vaiheen elokuvia." Marc Webbin "The Amazing Spider-Man" -elokuvien vastaavat tuottajat eivät palaisi elokuvaan, kuten eivät myöskään Webb itse tai Hämähäkkimiehen näyttelijä Andrew Garfield. Sonyn raportoitiin etsivän rooliin Garfieldiä nuorempaa näyttelijää, Logan Lermanin ja Dylan O’Brienin ollessa vahvimmat ehdokkaat rooliin.


title: Spider-Man: Homecoming

text: Maaliskuussa 2015, Drew Goddardia harkittiin elokuvan käsikirjoittajaksi ja ohjaajaksi, mutta O'Brien väitti, ettei Hämähäkkimiehen roolia koskaan tarjottu hänelle. Goddard, joka oli aiemmin kiinnitettynä Sonyn suunnittelemaan elokuvaan Kuuden Koplasta, sanoi kieltäytyneensä uuden elokuvan tekemiseen osallistumisesta, koska hänellä "ei juuri ollut ideaa" sille, lisäten, että "on hyvin vaikea sanoa, 'Selvä, kirjoitan nyt uuden elokuvan'" kun hän oli työstänyt Kuuden Kopla -elokuvaa jo vuoden ajan. Seuraavan kuukauden aikana, mainostaessaan "ia", Feige ilmoitti tämän version Peter Parkerista olevan elokuvassa 15- tai 16-vuotias. Hän lisäsi myös, ettei elokuva tulisi olemaan alkuperätarina, kuvaillen "miten Hämähäkkimiehen alkuperä oli kerrottu jo kahdella eri tavalla viimeisten kolmentoista vuoden aikana ja haluten paljastaa sen nyt eri tavalla, keskittyäkseen sihen miten nuori high school -opiskelija MCU:ssa oppisi käyttämään voimiaan." Feige myöhemmin lisäsi, että "On tapahtumia, jotka tekivät Peteristä sen mikä hän oli, ja että tulemme varmasti vihjailemaan mitä ne ovat, mutta olemme nyt keskittyneempiä hänen tulevaisuuteensa ja siihen miten hän kasvaa ja kokee jyrkän oppimiskäyrän... siitä kuinka olla oma sankarinsa." Myöhemmin huhtikuussa raportoitiin, että vahvimpana ehdokkaina Hämähäkkimiehen rooliin olivat Nat Wolff, Asa Butterfield, Tom Holland, Timothée Chalamet ja Liam James. Heistä Holland ja Butterfield etenivät neuvotteluissa pidemmälle.


title: Spider-Man: Homecoming

text: Toukokuussa 2015 Jonathan Levine, Ted Melfi, Jason Moore, John Francis Daley, Jonathan Goldstein ja Jared Hess olivat harkinnassa elokuvan ohjaajaksi. Butterfield, Holland, Judah Lewis, Matthew Lintz, Charlie Plummer ja Charlie Rowe osallistuivat koekuvaksiin Tony Starkia / Rautamiestä näyttelevän Robert Downey Jr.:n kanssa. Kesäkuun 2015 alssa, Levine ja Melfi olivat vahvimmat ehdokkaat ohjaajaksi, Daleyn, Goldsteinin, ja Jon Wattsin ollessa myös harkittuina, sekä Hollandin ja Rowen osallistuessa koekuvaksiin Downeyn kanssa vielä toisenkin kerran. Holland osallistui koekuvauksiin vielä Steve Rogersia / Kapteeni Amerikkaa näyttelevän Chris Evansin kanssa. 23. kesäkuuta Marvel ja Sony vahvistivat virallisesti Hollandin valinnan Hämähäkkimiehen näyttelijäksi sekä Wattsin valinnan ohjaajaksi. Russon veljekset olivat melko äänekkäitä sitä "kenet halusivat rooliin", koska hahmo todella esiintyisi ensin "Civil Warissa", jolloin Peter Parkerin ikää lähellä oleva näyttelijä joutuisi eriytymään aiemmista näyttelijöistä. He ylistivät myös Hollandin tanssi- ja voimistelutaustaa. Watts oli läsnä "Civil Warin" kuvauspaikalla Hämähäkkimiehen kohtauksia kuvattaessa nähdäkseen "mitä he sillä tekisivät, ja mihin hahmo aikanaan menisi", sekä antamaan muita ideoita. Watts kommentoi MCU.hun liittymistä ja elokuvan ohjaamista sanomalla, "Olin todella innoissani siitä, koska muut elokuvat näyttäneet jotain mitä kuvailisin Marvelin maailman kattohuoneistoksi, joka on kuin Thor, Rautamies, tiedtähän, miljardööri-playboy ja kaikki ne jutut. Mutta hienoa on se, että Hämähäkkimies on tavallinen poika ja hänen tarinansa näyttää katutasolla millaista on elää maailmassa, jossa Kostajat ovat olemassa".


title: Spider-Man: Homecoming

text: Feige ilmoitti, että John Hughesin elokuvat olisivat vahva inspiraatio ja että Peterin henkilökohtainen kasvaminen ja kehittyminen olisivat yhtä tärkeitä kuin hänen roolinsa Hämähäkkimiehenä, sanoen, "Halusimme elokuvan, jossa olisi korkeat panokset kuten 'Roisto, joka tekee pahaa ja voi tappaa monia ihmisiä' TAI 'Et pääse kotiin ajoissa ja tätisi saa tietää tästä, ja koko elämäsi alkaa muuttua.' Erityisesti tuossa iässä, high schoolissa, kaikessa tuntuu olevan kyse elämästä ja kuolemasta." He sanoi myös, että elokuvassa toivottiin käytettävän Hämähäkkimiehen vihollista, joka ei ole aiemmin esiintynyt elokuvissa, ja että kuvaukset alkaisivat kesäkuussa 2016. Heinäkuussa 2015 raportoitiin, että Marisa Tomeille oli tarjoittu roolia May Parkerina, Peterin tätinä. Lisäksi paljastettiin, että aiemmin ohjaajiksi ehdolla olleet Daley and Goldstein, olivat osallistuneet neuvotteluihin elokuvan käsikirjoittamisesta, molempien vahvistaessa pian päässeensä sopimukseen siitä. Lokakuussa 2015, Watts sanoi pyrkivänsä tekemään elokuvasta varttumistarinan, pitäen elokuvia "Loistokaveri", "Melkein julkkis", ja "Can’t Buy Me Love" kyseisen tyylilajin suosikkielokuvinaan. Joulukuussa, Oliver Scholl allekirjoitti sopimuksen ryhtymisestä elokuvan tuotantosuunnittelijaksi.


title: Spider-Man: Homecoming

text: Tammikuussa 2016, Sony siirsi elokuvan ensi-iltaa päivälle 7. heinäkuuta 2017, ja paljasti, että elokuva remasteroitaisiin jälkituotannossa Imax 3D:lle digitaalisesti. J. K. Simmons ilmaisi halunsa palata J. Jonah Jamesonin rooliin, jota oli näytellyt Sam Raimin "Spider-Man" -elokuvissa. Maaliskuun alussa, Zendaya liittyi näyttelijäkaartiin, ja Tomein vahvistettiin näyttelevän May Parkeria. Seuraavan kuukauden aikana, Feige vahvisti, että elokuvassa esiintyisi hahmoja muistakin MCU-elokuvista, huomauttaen samalla, että Sonyn kanssa tehty sopimus ei tarkkaan määrittele mitä hahmoja elokuvien välillä voidaan käyttää. Lisäksi, Feige selitti tarkemmin Sonyn ja Marvel Studiosin välisestä sopimuksest sanomalla, "En tiedä tarkkaan mitä lopputeksteissä tullaan näyttämään, mutta se on Sony Picturesin tuottama Marvel Studiosin elokuva. Sopimus oli, että se olisi lähinnä Sony Picturesin elokuva... mutta me olisimme luovia tuottajia. Me palkkaamme näyttelijän, esittelemme hänet ["Captain America: Civil Warissa"], työstämme juuri nyt käsikirjoitusta ja alamme pian kuvata".


title: Spider-Man: Homecoming

text: Huhtikuusa, vuoden 2016 CinemaConissa, Sony julkisti elokuvan viralliseksi nimeksi "Spider-Man: Homecoming", ja Sony Picturesin johtaja Thomas Rothman selitti sen olevan viittaus sekä Yhdysvaltojen high schoolien perinteiseen Homecoming-juhlaan että hahmoon paluuseen Marvelille, tämän liittyessä Marvel Cinematic Universeen. Tony Revolori ja Laura Harrier näyttelemään Peterin luokkatovereita, Downey Jr.:n ollessa vahvistettu palaamaan aiemmista MCU-elokuvista tuttuun roolinsa Tony Starkina / Rautamiehenä. Michael Keaton osallistui neuvotteluihin elokuvan roiston näyttelemisestä, mutta vaikka hän aluksi vetäytyi neuvotteluista. Keaton kuitenkin palasi myöhemmin neuvotteluihin ja sopimus lyötiin lukkoon toukokuun lopulla. Kesäkuussa, Michael Barbieri valittiin näyttelemään yhtä Peterin ystävistä, Kenneth Choi valittiin näyttelemään koulun rehtoria, Logan Marshall-Green elokuvan toista roistoa Keatonin ohelle, sekä Donald Glover ja Martin Starr tuntemattomiin rooleihin. Watts kuvaili näyttelijäkaartin monimuotoisuutta sanomalla, että koska elokuva sijoittuu Queensiin, "yhteen maailman monimuotoisimmista paikoista... halusin [näyttelijäkaartinkin] heijastavan sitä miltä se todella näyttää."


title: Spider-Man: Homecoming

text: Marvel teki päätöksen olla käyttämättä ainuttakaan aiemmista "Spider-Man" -elokuvista tuttuja hahmoja tai yksityiskohtia, lukuun ottamatta Peter ja May Parkeria sekä Flash Thompsonia, mukaan lukien Daily Bugle -lehti. Tuottajiin kuuluva Eric Hauserman Carroll kommentoi jälkimmäisimmän jättämistä pois ensimmäisestä elokuvasta sanomalla, "Leikittelimme hetken aikaa sen kanssa, mutta toisaalta emme halunneet mennä sitä tietä aivan heti, ja jos toteutamme Daily Buglen, haluamme tehdä sen nykyaikaiselta tuntuvalla tavalla." Elokuvassa esiintyvä Hämähäkkimiehen puku on aiempia pukuja teknisempi, sillä siihen kuuluu kauko-ohjattavaksi minibotiksi irtaantuva rinnassa oleva Hämähäkkimiehen symboli, Starkin J.A.R.V.I.S.:n tavoin apuna toimiva tekoäly, holograafinen käyttöliittymä, laskuvarjo, jäljityslaite jolla Stark voi jäljittää Parkerin olinpaikan, lämmitin, turvatyyny, valaisukyky ja kyky laajentaa todellisuutta silmäsuojusten avulla. Stark rakentaa pukuun myös "apupyörä"-protokollan rajoittamaan Peterin pääsyä puvun kaikkiin toimintoihin. Carroll huomautti Marvelin käyneen sarjakuvat läpi ja "vetäneen ulos kaikki hassut ja hauskat asiat joita puku teki" lisätäkseen ne "Homecomingin" puvun ominaisuuksiin. Hämähäkkimiehen seittisingoissa on useita asetuksia, jotka vihjailtiin ensimmäisen kerran "Civil Warin" lopussa, joista Carroll selitti, "hän voi säätää ruiskeita ja voi jopa käydä läpi eri seittiasetukset, kuten seitin pyöräytyksen, seittipalon, seitin kimmoisuuden… tiedättehän, kaikki ne asiat joita näemme hänen tekevän sarjakuvissa... Se on tavallaan kuin DSLR-kamera. Hän voi ampua ilman sitä tai pidätellä sitä hetken, tähdätä kunnolla ja valita ammuttavan seitin."


title: Spider-Man: Homecoming

text: Kuvaukset alkoivat 20. kesäkuuta 2016, Pinewood Atlanta Studiosilla Fayetten piirikunnassa, Georgiassa. Salvatore Totino toimi kuvaajana. Kuvaukset sijoittuvat myös Henry W. Grady High Schooliin Atlantassa, Atlantan keskustaan, Atlantan Marriott Marquis -hotelliin. sekä Atlantan West End -naapurustossa. Holland kommentoi Atlantan kuvauksia sanomalla, että oli "halvempaa rakentaa New Yorkiin sijoittuvat lavasteet kuin kuvata" New Yorkissa, paikassa, joka oli vahvasti yhdistettävissä hahmoon, vaikka tuotanto "päätyisi [New Yorkiin] viikon tai kahden sisällä". Tuotannon alussa elokuvan näyttelijäkaartiin liittyivät myös Isabella Amara, Jorge Lendeborg Jr., J. J. Totah, Hannibal Buress, Selenis Leyva, Abraham Attah, Michael Mando, Tyne Daly, Garcelle Beauvais, Tiffany Espensen ja Angourie Rice. Lisäksi Bokeem Woodbine liittyi näyttelemään yhtä elokuvan roistoista.


title: Spider-Man: Homecoming

text: Vuoden 2016 San Diego Comic-Con Internationalissa Marvel vahvisti Keatonin, Zendayan, Gloverin, Harrierin, Revolorin, Dalyn ja Woodbinen kuuluvan näyttelijäkaartiin. Zendayan, Harrierin ja Revolorin hahmojen paljastettiin olevan Michelle, Liz Allan ja Flash Thompson, ja että Jacob Batalon on valittu näyttelemään Nediä, jonka uskottiin perustuvan Ned Leedsiin. Lisäksi paljastettiin, että Korppikotka on elokuvan päävihollinen ja että Watts, Christopher Ford, Chris McKenna ja Erik Sommers osallistuivat Goldsteinin ja Dalyn ohella elokuvan käsikirjoittamiseen. Pian tämän jälkeen Martha Kelly valittiin toistaiseksi tuntemattomaan rooliin. Elokuussa Michael Chernus valittiin näyttelemään Phineas Masonia / Tinuria ja Jona Xiao valittiin tuntemattomaan rooliin, jota ei lopulta nähty valmiissa elokuvassa. Buress paljasti hahmonsa olevan liikunnanopettaja. Syyskuussa 2016 paljastettiin, että Jon Favreau palaisi "Iron Man" -elokuvista tuttuun rooliinsa Happy Hoganina. Lisäksi Stan Lee vahvisti tekevänsä elokuvassa cameo-esiintymisen. Kuukauden lopulla kuvaukset siirtyivät Atlantasta New Yorkiin, kuvauspaikkoina Astorian naapurusto Queensissä, St. George ja Manhattan sekä Brooklynissä sijaitseva Franklin K. Lane High School. Lisäksi UFC-ottelija Tyron Woodley paljasti, että hänelle oli tarjottu roolia yhtenä elokuvan roistoista, mutta hän oli jättäytynyt pois Fox Sportsiin sitoutumisen vuoksi. Kuvaukset päättyivät New Yorkissa 2. lokakuuta 2016. Lisäkuvaukset toteutettiin saman kuukauden aikana Berliinissä, Brandenburgin portin luona.


title: Spider-Man: Homecoming

text: Marraskuussa 2016 Feige vahvisti Michael Keatonin roolihahmon olevan Korppikotka, ja joulukuussa paljastettiin, että kyseessä on Adrian Toomesin versio hahmosta. Joulukuussa vahvistettiin myös, että Woodbinen näyttelemä hahmo on Herman Schultz / Tärisyttäjä (elokuvassa Shokeeraaja). Maaliskuussa 2017 Harrier paljasti, että elokuvaan tehtiin parhaillaan täydennyskuvauksia. Lisäksi paljastettiin, että Evans tekee cameoesiintymisen Steve Rogersina / Kapteeni Amerikkana kuntoilun opetusvideossa. Watts paljasti myös, että Damage Control esiintyy elokuvassa Starkin omistamana yhtiönä, jonka menestys ajaa Toomesin rikoksen polulle. Watts tunsi yhtiön "sopivan kokonaisfilosofiaan siitä millaisen tarinan haluamme kertoa" ja loi paljon käytännöllisiä kysymyksiä, joita Watts halusi käyttää "tarinan ajamiseksi". Watts vahvisti myös, että elokuvassa tulee olemaan lopputekstien jälkeen näytettävä kohtaus. Seuraavan kuukauden aikana Starr paljasti hahmonsa olevan akateemisen kymmenottelujoukkueen valmentaja Peterin koulussa ja Marshall-Greenin hahmon paljastettiin olevan toinen Shokeeraaja.


title: Spider-Man: Homecoming

text: Mainostaessaan "Doctor Strangea" marraskuussa 2016 Feige paljasti vahingossa, että elokuvan säveltäjä Michael Giacchino säveltäisi musiikin myös "Spider-Man: Homecomingiin". Pian sen jälkeen Giacchino itse vahvisti asian.


title: Spider-Man: Homecoming

text: "Spider-Man: Homecomingin" sai ensiesityksensä Hollywoodin TLC Chinese Theatressa 28. kesäkuuta 2017. Britanniassa ja Suomessa se sai ensi-iltansa 5. heinäkuuta 2017 ja Yhdysvalloissa 7. heinäkuuta 2017. Se julkaistaan myös 3D:nä, Imaxina, ja Imax 3D:nä. Elokuvan alkuperäinen suunniteltu ensi-ilta oli 28. heinäkuuta 2017.


title: Spider-Man: Homecoming

text: Watts, Holland, Batalon, Harrier, Revolori ja Zendaya olivat paikalla vuoden 2016 San Diego Comic-Conissa näyttämässä lyhyen pätkän elokuvasta. Ensimmäinen traileri esitettiin "Jimmy Kimmel Live!" -ohjelmassa 8. joulukuuta 2016. Trailerista julkaistiin kaksi versiota, joista toinen oli kansainvälinen versio ja sisälsi osittain eri kohtauksia ja dialogia. Feige ajatteli, että siinä oli riittävästi eroa kahden välillä ja että "olisi hauskaa näyttää ihmisille molemmat." Toinen traileri näytettiin CinemaConissa 2017 ja julkaistiin internetissä 28. maaliskuuta 2017.


title: Spider-Man: Homecoming

text: "Spider-Man: Far From Home" tulee saamaan ensi-iltansa 5. heinäkuuta 2019. Watts palaa ohjaajaksi, sekä McKenna ja Sommers käsikirjoittajiksi. Holland, Keaton, Zendaya, Tomei ja Batalon palaavat edellisestä elokuvasta tuttuihin rooleihinsa.


title: Kahdentoista patriarkan testamentit

text: Kahdentoista patriarkan testamentit () on Raamattuun pohjautuva apokryfinen kirjoitussarja. Se on pseudepigrafinen teos, joka sisältää patriarkka Jaakobin 12 pojan vähän ennen kuolemaansa pitämiksi väitettyjä opetuspuheita. Armenian apostolinen kirkko lukee sen osaksi Vanhan testamenttinsa kaanonia. Sitä pidetään apokalyptisenä kirjallisuutena.


title: Kahdentoista patriarkan testamentit

text: Testamentit on kirjoitettu hepreaksi tai kreikaksi, ja ne saivat lopullisen muotonsa ajanlaskumme toisella vuosisadalla. Tutkijat ovat eri mieltä siitä, ovatko ne alkujaan juutalaisten kirjoittamia ennen ajanlaskumme alkua, joskin kristityt olisivat myöhemmin tehneet niihin lisäyksiä, vai ovatko ne varhaisten kristittyjen kirjoittamia, joskin ne siinäkin tapauksessa saattavat osittain pohjautua aikaisempiin hepreaksi tai arameaksi kirjoitettuihin lähteisiin.


title: Kahdentoista patriarkan testamentit

text: Länsi-Euroopassa Testamentit teki tunnetuksi 1200-luvulla Lincolnin piispa Robert Grosseteste, jonka niistä laatima latinankielinen käännös tuli välittömästi suosituksi. Grosseteste uskoi niiden olevan aitoja Jaakobin kahdeltatoista pojalta peräisin olevia teoksia ja että niissä olevat selvästi kristilliset lisäyksetkin olisivat aitoa juutalaista profetiaa. Hän syyttikin juutalaisia siitä, että nämä olisivat salanneet Testamentit "niissä olevien Vapahtajaa koskevien ennustusten vuoksi".


title: Kahdentoista patriarkan testamentit

text: Kun Testamentteja 1500-luvulla tutkittiin aikansa kriittisillä menetelmillä, Grossetesten käsitys niiden alkuperästä hylättiin, ja seuraavien neljänsadan vuoden ajan niitä väheksyttiin, sillä niitä pidettiin vain kristillisinä väärennyksinä. Useimmat nykyiset tutkijat ovat taipuvaisia pitämään testamentteja kristillisenä teoksena, vaikka sillä olisikin juutalaisia esikuvia. Qumranista Kuolleenmeren käsikirjoitusten joukosta on tosin löydetty nitä muistuttavien tekstien katkelmia, mutta ei varmaa, onko kyseessä sama teos.


title: Kahdentoista patriarkan testamentit

text: Testamentit ovat luonteeltaan kehotuksia, ja näin ollen eettisillä ohjeilla on niissä keskeinen sija. Niissä on monia eettisiä aiheita, joista ensisijaisena on Jumalan käskyjen totteleminen. Siltä kannalta on mielenkiintoista havaita, että Testamenttien etiikka yleensä alkaa hyvin täsmällisesti; kukin testamentti käsittelee jotakin tiettyä pahetta tai hyvettä. Usein siitä tehdään yhteenveto viittaamalla hyvin väljästi ja yleisluontoisesti Jumalan lakiin ka käskyihin.


title: Kahdentoista patriarkan testamentit

text: Toinen teema, jota niiden tutkijoista erityisesti Hollander on laajasti käsitellyt on Joosefin osuus etiikassa. Häntä pidetään usein esimerkillisenä hyveellisenä mihenä, ja patriarkkojen tekoja usein punnitaan vertailemalla heitä Joosefiin.


title: Kahdentoista patriarkan testamentit

text: Robert Henry Charles tutki Testamentteja 1900-luvun alussa ja käänsi ne englanniksi. Hänen käsityksensä mukaan ne oli kirjoittanut noin sata vuotta ennen ajanlaskumme alkua muuan fariseus, joka ihaili hasmonealaisten hallitsijasukuun kuulunutta ylipappi Johannes Hyrkanosta. Hänen mukaansa teos nykyisessä muodossaan tosin sisältää myös varhaisten kristittyjen tekemiä lisäyksiä, mutta ainoastaan niiden uskonnollisia dogmeja käsittelevissä, ei eettisiä ohjeita sisältävissä kohdissa.


title: Kahdentoista patriarkan testamentit

text: Charlesin mukaan teoksen pääasiallinen ja ylivertainen arvo on sen eettisissä opetuksissa, jotka on tehnyt kuolemattomiksi niiden vaikutus Uuden testamentin kirjoittajien ja jopa itsensä Jeesuksen ajatuksiin. Charles pitikin ilmeisenä, että Jeesuksen on täytynyt tuntea teos tai ainakin jotkin kohdat siitä.


title: Kahdentoista patriarkan testamentit

text: Charlesin mukaan Testamentit helpottavat rakemtamaan sillan sen kuilun yli, joka erottaa Vanhan ja Uuden testamentin etiikan. Nykyaikaiselle lukijalle Testamenttien pääasiallinen arvo ei ole niiden runsassanaisissa raamatullisen tekstin muunnelmissa vaan niiden eettisissä opetuksissa, joista Charles kiinnitti huomiota erityisesti seuraaviin:


title: Kahdentoista patriarkan testamentit

text: Kahdentoista patriarkan testamentit pohjautuvat 1. Mooseksen kirjan kohtaan 49:1–27, jossa Jaakob siunaa kaksitoista poikaansa Egyptissä ennen kuolemaansa. Kirja on jaettu kahteentoista osaan Jaakobin kahdentoista pojan mukaan, joista jokainen esitetään kyseisen pojan viimeisinä sanoina. Kussakin osassa kyseinen patriarkka ensin kertoo oman elämäkertansa, keskittyen vahvuuksiinsa, hyveisiinsä tai synteihinsä. Näiltä osin teos perustuu osittain Vanhan testamentin kertomuksiin, osittain juutalaiseen perimätietoon. Kerrottuaan elämäntarinansa kukin patriarkka kehottaa kuulijoitaan kilvoittelemaan hyveissä ja välttämään syntejä. Useimmat testamentit päättyvät profeetallisiin näkyihin.


title: Kahdentoista patriarkan testamentit

text: Testamentit ovat:"Ruubenin testamentti" varottaa ennen kaikkea himosta, ja Ruubenin synti oli siinä että hän oli ollut sukupuoliyhteydessä Bilhan, isänsä jalkavaimon kanssa. On todennäköistä, että kirjoittaja halusi joka tapauksessa käsitellä haureuden teemaa, ja hän sijoitti sen Ruubenin kohdalle, koska Ruubenin suhde Bilhaan mainitaan kanonisessa Raamatussa.


title: Kahdentoista patriarkan testamentit

text: Testamentissa tähän lisätään, että Ruuben katseli salaa, kun Bilha kylpi, ja että kun Bilha myöhemmin juopui, Ruuben raiskasi hänet. Täm perustuu ensimmäisen Mooseksen kirjan jakeen 49:4 tulkintaan, jonka mukaan sanojen "kuohahdat kuin vesi" pitäisikin olla "kuohahdat vedessä", sekä vastaavaan kohtaan Riemuvuosien kirjassa. Samantapainen kohtaus esiintyy Raamatussa myös Toisessa Samuelin kirjassa, jossa kerrotaan Daavidista ja Batsebasta.


title: Kahdentoista patriarkan testamentit

text: "Testamentti" esittää naiset syynä Katselijoiden ja yleensäkin miesten lankeemukseen, Bilha kuitenkin poikkeuksena yhdenmukaisesti Riemuvuosien kirjan kanssa. Toiselta puolen Joosef esitetään ihanteena, koska hän ei suostunut Potifarin vaimon houkutuksiin.


title: Kahdentoista patriarkan testamentit

text: "Simeonin testamentti" on ennen kaikkea saarna kateutta vastaan. Raamatun kertomuksen mukaan Joosef oli ottanut Simeonin vangiksi, ja Testamentin kirjoittajan mukaan Simeon olisi kateudesta halunnut tappaa Joosefin, minkä vuoksi Testamentissa käsitellään laajasti kateutta. Testamentissa selitetään, että juuri Juuda oli myynyt Joosefin orjaksi, ja siinä jatketaan kuvaamalla Joosefia hyveen ja jalomielisyyden esikuvana.


title: Kahdentoista patriarkan testamentit

text: Testamentin kohdassa 5:4-6 moititaan ohimennen Simeonin lapsia rodunsekoituksesta, josta kerrotaan Neljännen Mooseksen kirjan 25. luvussa. Siinä ei mainita hyökkäystä, jonka Simeon veljensä Leevin kanssa Raamatun mukaan teki Sikemiä vastaan.. Sen sijaan siinä ennustetaan Simeonin jäljeläisten sotivan leeviläisiä vastaan. James Kugel on tulkinnut tämän osoittavan, että Testamentin kirjoittaja olisi ollut samaa mieltä Riemuvuosien kirjan kanssa siitä, että hyökkäys Sikemiä vastaan oli oikeutettu ja että se sen vuoksi on jätetty pois Testamentista, ettei sitä voitaisi lukea Simeonille myöskään ansioksi.


title: Kahdentoista patriarkan testamentit

text: "Leevin testamentti" on luonteeltaan apokalyptinen. Se on testamenteista pisimpiä ja käsittelee ennen kaikkea röyhkeyttä. Leeviläiset, joita pidettiin Leevin jälkeläisinä, toimivat muinaisessa Israelissa pappeina, ja Testamentissa kerrotaan, kuinka he turmeltuivat virassaan jättämällä oikeat määräykset röyhkeästi huomioon ottamatta.


title: Kahdentoista patriarkan testamentit

text: Luvuissa 2–8 kerrotaan, että Leevi otettiin taivaaseen ja hänelle luvattiin pappeus ikuisiksi ajoiksi ja että seitsemän enkeliä antoi hänelle virkamerkit. Tämä osuus muistuttaa "Aramealaisissa Leevi-dokumenteissa" kuvattujen näkyjen alkua ja loppua, josta kuitenkin näyn keskeistä osaa kuvaava osa on nyttemmin kadonnut, ja Testamentin otaksutaan sisältävän tämän osuuden tekstistä.


title: Kahdentoista patriarkan testamentit

text: Luvuissa 14–18 lainataan Hanokin kirjaa, jossa ennustetaan Leevin jälkeläisten lankeavan pahoihin synteihin, mutta myös luvataan, että lopulta tulee uusi oikeamielinen pappi, joka paljastaa Herran kaikki sanat ja jonka päälle asettuu Herran kunnia..


title: Kahdentoista patriarkan testamentit

text: Testamentissa kerrotaan hyökkäyksestä Sikemiin. Sen mukaan Jaakob tarjonnut tytärtään Diinaa puolisoksi Sikemille edellyttäen, että tämä antaisi ympärileikata itsensä. Leevi vastusti ympärileikkausta alusta lähtien. Leevin testamentti poikkeaa Riemuvuosien kirjasta , ja mikäli Kugel on oikeassa, myös Simeonin testamentissa siinä, että sen mukaan avioliitto israelilaisten ja käännytettyjen välillä on laillinen. Sikem kuitenkin menetti tämän mahdollisuuden muiden rikostensa vuoksi.


title: Kahdentoista patriarkan testamentit

text: "Leevin testamentista" on olemassa Athos-vuorella tehty kreikankielinen käsikirjoitus, johon ainoana Testamenteista on lisätty alaviitteitä. Ne on todettu käännöksiksi tekstin arameankielisestä edeltäjästä, joka ei ollut luonteeltaan apokalyptinen ja joka on osittain säilynyt Kuolleenmeren käsikirjoitusten joukossa. Löytö käsittää kuusi katkelmaa kahdesta käsikirjoituksessa neljännessä luolassa (4Q213-214). Lyhyt samankaltainen katkelma on löydetty myös ensimmäisestä luolasta (1Q21). Eräiden tietojen mukaan Chicagon yliopiston itämainen laitos ("Oriental Institute") olisi radiohiiliajoituksen avulla saanut selville, että ne ovat peräisin vuosien 100 ja 200 eaa. väliseltä ajalta.


title: Kahdentoista patriarkan testamentit

text: James Kugelin mukaan nämä aramealaiset Leevi-dokumentit ovat yhdistelmä kahdesta lähteestä. Toinen niistä oli "Malakian jakeista 2:4–7 eksegetiikan keinoin johdettu viisauden apokalysi". Toinen, joka perustui samojen jakeiden tulkintaan, kuvasi Leevin alkuperäistä, enkelien toimittamaa pappisvihkimystä. Aramealaisten Leevi-dokumenttien hasmonealainen toimittaja lisää, että papeista tulee aikanaan kuninkaita.


title: Kahdentoista patriarkan testamentit

text: "Juudan testamentti" käsittelee pääasiassa rohkeutta, rahanahneutta ja haureutta. Sen alussa Juuda esitetään ihanteellisen rohkeana osoittaen sekä urheutta villipetojen edessä että onnistuneita sotaretkiä tavalla, joka osittain perustuu siihen, mitä Jaakob Raamatun mukaan teki. Se kuitenkin jatkuu luonteeltaan ksenofobisella osuudella, jossa arvostellaan Juudan avioliittoa ei-israelilaisen kanssa sekä hänen sukupuolista kanssakäymistään miniänsä Taamarin kanssa, joka tuolloin "teeskenteli" olevansa prostituoitu.


title: Kahdentoista patriarkan testamentit

text: Kertomuksessa selitetään, että Juuda harjoitti seksiä Taamarin ja vaimonsa kanssa, koska hän oli humalassa, ja että hän oli lahjonut vaimonsa isän saadakseen mennä tämän kanssa naimisiin. Siinä myös opetetaan, että kuninkaan tehtävä on vähäpätöisempi kuin papin ja että Leevi on tärkeämpi kuin Juuda, mikä selvästi korostaa kirjoittajan kannattaneen teokratiaa.


title: Kahdentoista patriarkan testamentit

text: "Isaskarin testamentti" käsittelee pääasiassa asketismia, jonka teksti esittää hyveenä. Kertomuksen alussa kuitenkin toistetaan Raamatun kertomus siitä, kuinka Leea hankki Jaakobin "öiset palvelut" Ruubenilta saamillaan lemmenmarjoilla. Raakel esitetään hyveellisenä, koska hän pysyi naimattomana kauemmin kuin Leea.


title: Kahdentoista patriarkan testamentit

text: Loppuosa kertomuksesta kuvaa Isaskaria itseään. Sen mukaan hän olisi viettänyt yksinkertaista maanviljelijän elämää. Tämä perustuu Raamatussa esitettyihin Jaakobin sanoihin, joiden mukaan Isaskar "huomasi maan ihanaksi; niin hän taivutti olkansa taakan alle ja joutui työveroa tekemään."


title: Kahdentoista patriarkan testamentit

text: Sebulon oli Leean ja Jaakobin kuudes poika. Hänet esitetään keksijänä ja filantrooppina, ja teksti liittyy opetukseen, jonka hän sai juoniteltuaan Joosefia vastaan.


title: Kahdentoista patriarkan testamentit

text:
"Sebulonin testamentti" alkaa:
"Jäljennös Sebulonin sanoista, jotka hän puhui lapsillensa elämänsä 114. vuotena, kaksi vuotta Joosefin kuoleman jälkeen.
2. Hän sanoi heille: "Kuulkaa minua, te Sebulonin pojat. Tarkatkaa isänne sanoja.
3. Minä olen Sebulon, hyvä anti vanhemmilleni, sillä syntyessäni isäni tuli hyvin suureksi, niin laumoiltaan kuin karjaltaankin, kun hänellä oli kirjavien sauvojen arpa.
4. En tiedä, että olisin päivinäni tehnyt syntiä, paitsi ajatuksissani,
5. enkä muista tehneeni rikoksia, paitsi sitä mitä tietämättömyydessäni tein Joosefille, sillä vakuutin veljilleni, etten sanoisi isälle tapahtuneesta,
6. mutta salaa minä itkin monta päivää Joosefin takia. Pelkäsin veljiäni, sillä he olivat kaikki yhdessä päättäneet, että jos joku paljastaisi salaisuuden, hänet surmattaisiin miekalla."


title: Kahdentoista patriarkan testamentit

text: "Daanin testamentti" käsittelee vihaa ja valehtelemista. Keskeisin pahe sen mukaan kuitenkin on viha.


title: Kahdentoista patriarkan testamentit

text: Daan selittää ensin kateuden tunteitaan Joosefia kohtaan. Vihan henki houkutti häntä murhaamaan Joosefin. Onneksi Jumala ei kuitenkaan suonut Joosefia Daanin käsiin.


title: Kahdentoista patriarkan testamentit

text: Daan jatkaa selittämällä, miten vihan henki toimii. Se peittää ihmisen silmän ja vääristää näkymän. Tämän vaikutuksesta ihminen ei tunnista toisia ihmisiä siksi, mitä he todella ovat. Joosefin tapauksessa Daan puhuu omasta kokemuksestaan. Lisäksi se sekoittaa mielen siten, että Herra poistuu siitä ja Beliar asettuu siihen asumaan.


title: Kahdentoista patriarkan testamentit

text: Sen vuoksi Daanin lasten tulee pitää Herran käskyt ja pysyä lähellä Herraa. Dan jatkaa syvällisemmin esittämällä tulevaisuutta koskevan ennustuksen, johon sisältyy yksi kohta, jossa syntiensä vuoksi maanpakoon joutuneet pääsevät palaamaan kotimaahansa sekä kolme kohtausta Leevistä ja Juudasta. Tässä Dan kertoo pelastajasta, joka nousee Leevistä ja Juudasta ja tahtoo vapauttaa sielut Beliarista.


title: Kahdentoista patriarkan testamentit

text: Edelleen Daan muistuttaa poikiaan siitä, että heidän on pysyttävä lähellä Jumalaa sekä myös hänen sanansa väittävää enkeliä ja pakanoiden vapahtajaa. Jos he kuulevat Danin varoituksen, pelastaja ottaa hänen poikansa vastaan ja niin he pelastuvat.


title: Kahdentoista patriarkan testamentit

text: Testamentin loppuun on lisätty selitys (sikäli kuin pseudepigrafien yhteydessä voidaan puhua lisäyksestä), jossa korostetaan sitä, että Danin ennustukset ovat toteutuneet.


title: Kahdentoista patriarkan testamentit

text: "Naftalin testamentti" sisältää apokalyptisiä aineksia. Se alkaa hänen äitinsä, Bilhan sukuluettelona, ja Bilhan isäksi ilmoitetaan Routheos. Naftalin näky kuvaa Leeviä tarttumassa aurinkoon ja Juudaa kuuhun. Nuori mies, jolla on kaksitoista palmun lehvää, näyttää viittaavan apostoleihin. Joosef tarttuu härkään ja ratsastaa sillä. Hän näkee edelleen unen myrkystä merellä ja veljistään erossa toisistaan. Tässäkin on myös viittauksia toistuvaan teemaan sukupuolisuhteista.


title: Kahdentoista patriarkan testamentit

text: Naftalin testamentin jäljennös löydettiin Qumranista Kuolleenmeren käsikirjoitusten joukosta neljännestä luolasta (4Q215).


title: Kahdentoista patriarkan testamentit

text: "Gaadin testamentin" alussa kerrotaan Gaadin vihasta Joosefia kohtaan. Sen toisen luvun alussa Gad puhuu keskinäisestä rakkaudesta. Hän sanoo: "Lapseni, rakastakaa kukin lähimmäistänne ja kitkekää kauna sydämestänne. Rakastakaa toisianne teoin, sanoin ja sielunne ajatuksin." Gaadin moraali on, että ihmisten ei pidä vihata toisiaan ja on rakastettava kaikkia veljiään.


title: Kahdentoista patriarkan testamentit

text: "Asserin testamentti" on kaikista lyhyin, ja muista poiketen se ei ala kohtauksesta kuolinvuoteella. Se käsittelee kysymystä kahdesta elintavasta. Asserin pääasiallinen vetoomus on yksinkertaisesti seurata totuutta.


title: Kahdentoista patriarkan testamentit

text: "Joosefin testamentti" käsittelee etupäässä siveyttä. Se sisältää laajennetun version Raamatun kertomuksesta siitä, kuinka Joosef torjui Potifarin vaimon houkutukset. Teos kuvailee paljon Raamattua yksityiskohtaisemmin Potifarin yrityksiä Joosefin viettelemiseksi: ensin hän olisi uhkaillut Joosefia, sitten käyttänyt kidutusta, sen jälkeen imarrellut Joosefia, suunnitellut miehensä tappamista, jotta Joosef voisi mennä hänen kanssaan naimisiin syyllistymättä kaksinnaimiseen, käyttänyt lemmenjuomia ja lopulta uhannut tehdä itsemurhan.


title: Kahdentoista patriarkan testamentit

text: "Benjaminin testamentti" on suurelta osin liite Joosefin testamenttiin. Se alkaa Joosefin selonteolla Benjaminille siitä, kuinka hänet myytiin ismaelilaisille. Hän kehottaa jälkeläisiään välttämään petosta, mutta kaikkien veljiensä tavoin hän varoittaa heitä myös haureudesta.


title: Kahdentoista patriarkan testamentit

text: Kahdentoista patriarkan testamentit sisältävät huomattavan määrän profetioita, jotka koskevat Messiaan tuloa. Kristinuskon näkökulmasta joukko lauseita voidaan yhdistää Jeesuksen elämän tapahtumiin. Monet pitävät tätä merkittävänä, sillä useiden näistä kirjoista on ajateltu olevan peräisin Jeesusta edeltävältä ajalta. Tätä mielipidettä, jonka ensimmäisenä esitti Roger Bacon teoksessaan "Opus Majus", ei enää nykyisin kannata monikaan oppinut, sillä nekin, jotka pitävät teosta alun perin juutalaisen kirjoittamana, pitävät ainakin kaikkia selvästi Jeesukseen viittaavia kohtia varhaisten kristittyjen tekeminä lisäyksinä, kun taas toiset pitävät koko teosta kristittyjen laatimana.


title: Kahdentoista patriarkan testamentit

text: Esimerkiksi seuraavaa kohtaa Leevin testamentissa


title: Kahdentoista patriarkan testamentit

text:
Taivaat avautuvat, ja kunnian temppelistä tulee hänen pyhittämisensä, mukanaan Isän sana kuten Abraham puhui Iisakille. Ja Kaikkein Korkeimman kunnia lausutaan hänen yllään, ja ymmärryksen ja pyhityksen henki lepää hänen päällään vedessä.
voidaan verrata seuraavaan kohtaan Matteuksen evankeliumin kohtaan:
Kun Jeesus oli kastettu, nousi hän kohta vedestä, ja katso, taivaat aukenivat, ja hän näki Jumalan Hengen tulevan alas niinkuin kyyhkysen ja laskeutuvan hänen päällensä. Ja katso, taivaista kuului ääni, joka sanoi: "Tämä on minun rakas oikani, johon minä olen mielistynyt."
Paavalin kirjeissä ja muuallakin Uudessa testamentissa on useita jakeita, jotka selvästi muistuttavat eräitä kohtia Kahdentoista patriarkan testamenteissa. Robert Henry Charles onkin väittänyt näitä kohtia suoranaisiksi lainauksiksi Testamenteista. Sellaisia ovat erityisesti:


title: Kahdentoista patriarkan testamentit

text: Myöhemmät tutkijat ovat paljon väitelleet asiasta.


title: Kahdentoista patriarkan testamentit

text: Kahdentoista patriarkan testamentit samoin kuin Kreikkalaisen Esran kirjan ja niin sanotun Kreikkalaisen Esran ilmestyksen on suomentanut Johannes Seppälä vuonna 1994. Suomennoksen on julkaissut Joensuun yliopiston ortodoksisen teologian laitos.


title: Federation Tower

text: Federation Tower () on vuonna 2016 valmistunut pilvenpiirtäjäkompleksi Moskovassa, Venäjällä. 93-kerroksinen ja 360 metriä korkea itäinen torni on Euroopan korkein pilvenpiirtäjä. Itäisessä tornissa syttyi tulipalo vuonna 2012, ja rakentamista päästiin jatkamaan vasta keväällä 2014.


title: Aadamin ja Eevan elämä

text: Aadamin ja Eevan elämä () eli Mooseksen ilmestyskirja () on juutalainen pseudepigrafinen kirjoitus noin vuosien 20 eaa. ja 70 jaa. väliltä. Se kuuluu niin sanottuihin vanhatestamentillisiin apokryfeihin. Teksti on juutalaista perää, mutta se on myöhemmin muokattu kristillisempään suuntaan. Aadamin ja Eevan elämä on kirjoitettu jollakin seemiläisellä kielellä, mutta se on säilynyt vain kreikan ja kirkkoslaavin kielellä. Ainakin Nikodeemuksen evankeliumi käyttää sitä lähteenään. Kirjasta tekee mielenkiintoisen se, että se ei sisällä yhtään gnostilaista ainesta, toisin kuin useat muut saman ajanjakson apokryfiset kirjat.


title: Aadamin ja Eevan elämä

text: Aadamin ja Eevan elämä kuvaa 1. Mooseksen kirjan syntiinlankeemuskertomusta ja sen jälkeisiä tapahtumia. Kirja kuvaa Aadamin ja Eevan katumusta ja heidän itkuaan siitä, että he rikkoivat Jumalan käskyä vastaan. Kirjan narratiivissa Eeva ja hänen poikansa Seet kulkevat Paratiisin lähistöllä karkotuksen jälkeen. Heille ilmestyy arkkienkeli Mikael, joka ilmoittaa, että Aadam kuolee kolmen päivän päästä. Aadamin ja Eevan elämä korostaa ylösnousemuksen odotusta. Kirjassa on allegoriaa Jeesuksen ristinkuolemasta ja kasteesta.


title: Aadamin ja Eevan elämä

text: Aadamin ja Eevan elämä on ilmestynyt kreikankielisellä nimellään Mooseksen ilmestyskirja Ortokirjan kustantamana ja Johannes Seppälän kääntämänä vuonna 1982.


title: Quique Setién

text: Enrique "Quique" Setién Solar (s. 27. syyskuuta 1958 Santander, Espanja) on espanjalainen jalkapallovalmentaja ja entinen keskikenttäpelaaja. Kesästä 2017 lähtien hän toimii Real Betisin päävalmentajana.


title: Quique Setién

text: Setién pelasi juniorivuosinaan kotikaupunkinsa Santanderin pienissä joukkueissa, mutta siirtyi ammattilaisuralle Racing Santanderiin vuonna 1977. Setién sai seurassa kohtuullisesti peliaikaa, muttei noussut joukkueen ehdottomien tähtipelaajien joukkoon. Kahdeksan kauden aikana otteluita kertyi kuitenkin yli 200 sekä liigassa että Segundassa. Hän siirtyi kesällä 1985 Atlético Madridiin, jossa pelasi hyvän debyyttikauden ja oli mukana Cup-voittajien cupin loppuottelussa. Kausi 1987/88 meni Setiénilta piloille, kun hän peliaika jäi vähäiseksi ja kautta varjostivat riidat puheenjohtaja Jesús Gilin kanssa.


title: Quique Setién

text: Setién siirtyi Atléticosta pieneen CD Logroñésiin, joka pelasi tuolloin pääsarjassa. Setién edusti seuraa neljä kautta kunnes palasi vuonna 1992 Racing Santanderiin. Kokenut keskikenttämies nousi Santanderin avainpelaajien joukkoon, kun se palasi kauden 1992/93 päätteeksi takaisin liigaan. Setién jatkoi vakuuttavia esityksiä myös pääsarjatasolla kahdella seuraavalla kaudella. Hän lopetti lähes kaksikymmentä vuotta kestäneen pelaajauransa 37-vuotiaana Levantessa, jossa pelasi vuonna 1996 kolme karsintaottelua Segunda B:ssä.


title: Quique Setién

text: Maajoukkuetasolla Setién pelasi Espanjan paidassa 3 A-maaottelua ja oli mukana Miguel Muñozin joukkueessa MM-kisoissa 1986. Peliaikaa Setién ei kisoissa kuitenkaan saanut.


title: Quique Setién

text: Valmennusuransa Setién aloitti Racing Santanderissa, jonka päävalmentajaksi hän nousi lokakuussa 2001. Hänen johdollaan seura sijoittui Segundassa toiseksi ja nousi kauden päätteeksi liigaan. Setién itse joutui kauden jälkeen tekemään tilaa Manuel Preciadolle. Kaudeksi 2003/04 Setién siirtyi Polideportivo Ejidon peräsimeen, mutta sai seurasta potkut jo marraskuussa. Vuosina 2006–2007 hän toimi Päiväntasaajan Guinean maajoukkuevalmentajana ja palasi kesäkuussa 2007 Espanjaan CD Logroñésin peräsimeen. Kehnosti sujunut kausi Segunda B:ssa johti potkuihin tammikuussa 2008.


title: Quique Setién

text: Kesällä 2009 Setiénin ura jatkui CD Lugon peräsimessä. Hän piiskasi seuran kaudella 2010/11 Segunda B:n 1. ryhmän mestaruuteen, mutta nousukarsinnoissa kärsitty tappio Real Murcialle tiesi nousuhaaveiden kariutumista. Kaudella 2011/12 kolmanneksi runkosarjassa sijoittunut Lugo nousi vihdoin karsintojen kautta Segundaan, jossa seura Setiénin alaisuudessa pysyi. Hän jätti seuran kesällä 2015.


title: Quique Setién

text: Lokakuussa 2015 Setién debytoi pääsarjatasolla, kun UD Las Palmas palkkasi hänet erotetun Paco Herreran seuraajaksi. Setiénin johdolla Las Palmas pelasi hyvän kauden ja säilytti sarjapaikkansa selvästi ollen La Ligassa 11:s. Sijoitus oli seuran paras 15 vuoteen. Kaudella 2016/17 Setién ajautui erimielisyyksiin seurajohdon kanssa ja maaliskuussa 2017 hän ilmoitti jättävänsä seuran kauden jälkeen. Kausi päättyi lopulta La Ligan sijalle 14. Kauden jälkeen Setién allekirjoitti kolmivuotisen sopimuksen Real Betisin kanssa.


title: Branden Albert

text: Branden Albert (s. 4. marraskuuta 1984 Rochester, New York) on yhdysvaltalainen amerikkalaisen jalkapallon pelaaja, pelipaikaltaan ulompi hyökkäyksen linjamies. Hän edustaa NFL-liigassa pelaavaa Miami Dolphinsia.


title: Branden Albert

text: Albert oli Chiefsin ensimmäisen kierroksen varaus vuoden 2008 NFL:n varaustilaisuudesta. Hän allekirjoitti seuran kanssa viiden vuoden sopimuksen. Albert pelasi avauskaudellaan viisitoista ottelua. Chiefs ei menestynyt hänen avauskaudellaan voitettuaan vain kaksiottelua kauden aikana jääden läntisen divisioonan viimeiseksi.


title: Branden Albert

text: Kaudella 2009 Albertin joukkue kärsi saman kohtalon jäätyään divisioonansa viimeiseksi. Chiefs onnistui voittamaan neljä ottelua. Albert pelasi kauden aikana neljätoistaottelua ollen kaikissa avauksessa.


title: Branden Albert

text: Kolmannella kaudellaan 2010 Albert pelasi viisitoista ottelua, kun Chiefs voitti läntisen divisioonan. Seura keräsi kuudestatoista ottelusta kymmenen voittoa ja eteni pudotuspeleihin. Heidän matkansa päättyi ensimmäisellä kierroksella häviöön Baltimore Ravensia vastaan pistein 30–7.


title: Branden Albert

text: Kaudella 2011 Chiefs ei menestynyt edelliskauden tapaan. Seura jäi viimeiseksi divisioonassaan seitsemällä voitolla. Albert pelasi kauden aikana ensimmäistä kertaa kauden kaikki kuusitoista ottelua.


title: Branden Albert

text: Albertin viides kausi Chiefsissä ei tuottanut myöskään menestystä. Albert pelasi kolmetoista ottelua ja oli avauksessa yksitoista kertaa. Chiefs jäi divisioonansa viimeiseksi kahdella voitolla.


title: Branden Albert

text: Kausi 2013 oli Albertin kannalta menestyksellisempi. Hän pelasi runkosarjassa kaksitoista ottelua ja joukkue sijoittui divisioonassaan kolmanneksi yhdellätoista voitolla. Chiefs eteni pudotuspeleihin, jossa se hävisi ensimmäisellä kierroksella Indianapolis Coltsille pistein 44–45.


title: Branden Albert

text: Albert allekirjoitti maaliskuussa 2014 viiden vuoden sopimuksen Miami Dolphinsin kanssa. Hän pelasi avauskaudellaan Miamissa yhdeksän ottelua. Seura sijoittui kahdeksalla voitolla kolmanneksi ja jäi ulos pudotuspeleistä.


title: Branden Albert

text: Kaudella 2015 Albert sai enemmän peliaikaa ja pelasi neljässätoista ottelussa. Miami menestyi heikommin kuin edellisellä kaudella jääden divisioonansa viimeiseksi kuudella voitolla.


title: Alpo Savolainen

text: Alpo Ilmari Savolainen (9. syyskuuta 1917 Helsinki – 25. helmikuuta 1977) oli suomalainen pikajuoksija ja pesäpalloilija.


title: Alpo Savolainen

text: Helsingin Kisa-Tovereita edustanut Savolainen saavutti viisi Työväen Urheiluliiton mestaruutta 100 ja 200 metrillä vuosina 1936–1938. Vuoden 1937 Antwerpenin työläisolympialaisissa hän voitti 100 metrin juoksun ajalla 10,9 ja sijoittui 200 metrillä toiseksi. Alkuvuonna 1939 Savolainen siirtyi Helsingin Kenttäurheilijoihin ja sieltä vielä saman kevään aikana ruotsinkieliseen Kronohagens IF:n eli Kiffeniin, jotka molemmat olivat porvarillisen SVUL:n seuroja.


title: Alpo Savolainen

text: Loikkauksena jälkeen hän pystyi osallistumaan Kalevan kisoihin, joissa Savolainen sai hopeaa 100 metrillä vuosina 1939 ja 1944 sekä pronssia 1945. Lisäksi hän saavutti 200 metrillä hopeaa vuonna 1944. SVUL:n urheilijana Savolainen nousi myös Suomen yleisurheilumaajoukkueeseen ja osallistui neljään maaotteluun vuosina 1939–1946.


title: Alpo Savolainen

text: Kesäkuussa 1939 Savolainen sivusi Helsingin olympiastadionilla Palle Virtasen ja Aki Tammiston aikaisemmin juoksemaa 100 metrin Suomen ennätystä 10,7. Se säilyi SE-tuloksena aina vuoteen 1955, jolloin Voitto Hellstén saavutti ajan 10,6. Savolainen oli tosin juossut 10,6 jo vuonna 1937, mutta koska tulos tehtiin TUL:n kilpailussa, sitä ei noteerattu Suomen ennätykseksi. Aika on edelleen Helsingin Kisa-Toverien seuraennätys. Lisäksi hän juoksi saman ajan jatkosodan aikana vuonna 1944 Karhumäellä käydyissä armeijan kilpailuissa.


title: Alpo Savolainen

text: Alpo Savolainen pelasi Helsingin Kisa-Tovereissa myös pesäpalloa ja oli mukana voittaneessa joukkueessa. Myöhemmin hän edusti vielä Helsingin Pallonlyöjiä pesäpallon SM-sarjassa yhden kauden ajan vuonna 1947.


title: PNC Park

text: PNC Park on stadion Pittsburghissa, Pennsylvanian osavaltiossa, Yhdysvalloissa. Stadion valmistui vuonna 2001, ja se on toiminut siitä lähtien MLB-joukkue Pittsburgh Piratesin kotikenttänä.


title: PNC Park

text: PNC Park sijaitsee Alleghenyjoen vieressä. Kivenheiton päässä stadionilta on myös vuonna 2001 valmistunut 68 400 -paikkainen Heinz Field, jota käyttää pääasiassa NFL-joukkue Pittsburgh Steelers.


title: Koirajärvi (Parkano)

text: Koirajärvi on Pirkanmaalla Parkanossa Aurejärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Koirajärvi on osa Aurejärven aluetta.


title: Koirajärvi (Parkano)

text: Järven pituus on 350 metriä, leveys 100 metriä ja sen pinta-ala on 3,6 hehtaaria. Se sijaitsee Mullivehmaalla Koiranevan pohjoispuolella. Siihen laskee metsä- ja suo-ojia Koiranevalta ja Kokonnevalta. Laskuoja on nimeltään Koiraoja ja se lähtee järven itäpäästä ja laskee 1,7 kilometrin jälkeen Aurejärveen Siikamon taakse. Rantaviivan pituus on 850 metriä. Ympäristö on kangasmetsää lukuun ottamatta eteläpuolista suota. Järvi on autio eikä sinne johda tietä. Aurejärven rannalta kulkee järvelle kärrypolku. Metsäautotie ohittaa järven noin 150 metriä lännessä.


title: Saukkolampi (Ylöjärvi)

text: Saukkolampi on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Saukkolampi on osa Aurejärven aluetta.


title: Saukkolampi (Ylöjärvi)

text: Lammen pituus on 400 metriä, leveys 200 metriä ja sen pinta-ala on 4,5 hehtaaria. Se sijaitsee Saukkonevan eteläpäässä suolla. Siihen laskee yksi suo-oja, jossa virtaa ojitetun suon vedet lammen läpi. Sen laskuoja on johto-oja, joka laskee tiheästi ojitetun suon läpi ja noin 2,5 kilometrin jälkeen se laskee Aurejärveen Kiisonperälle. Rantaviivan pituus on 1 kilometriä pitkä ja on vain suota tai avosuota. lampi on autio eikä sille johda teitä. Parkanon raja kulkee ohi 300 metrin päässä luoteessa.


title: Żnin

text: Żnin on kaupunki Kujavia-Pommerin voivodikunnassa Puolassa. Kaupungin asukasluku oli 14 173 vuonna 2015.


title: Black Panther (elokuva)

text: Black Panther on vuonna 2018 ensi-iltansa saanut yhdysvaltalainen geopoliittinen supersankarielokuva, joka perustuu Marvel Comicsin sarjakuvahahmoon Musta Pantteri. Se on Marvel Cinematic Universen (MCU) kahdeksastoista elokuva. Elokuvan ohjasi Ryan Coogler, joka myös käsikirjoitti sen Joe Robert Colen kanssa. Elokuvan pääosissa esiintyvät Chadwick Boseman, Michael B. Jordan, Lupita Nyong’o, Danai Gurira, Martin Freeman, Daniel Kaluuya, Letitia Wright, Winston Duke, Angela Bassett, Forest Whitaker ja Andy Serkis. Elokuvassa T’Challa palaa kotimaahansa Wakandaan noustakseen sen valtaistuimelle mutta kohtaa pitkäaikaisen vihollisensa ja joutuu taisteluun, jolla on maailmanlaajuiset seuraukset.


title: Black Panther (elokuva)

text: Wesley Snipes mainitsi vuonna 1992 aikovansa tehdä Mustasta Pantterista elokuvan, ja hanketta kehiteltiin useasti, mutta se ei edennyt tuotantoon. Myöhemmin elokuva mainittiin syyskuussa 2005 yhtenä kymmenestä Marvel Studiosin suunnittelemasta ja Paramount Picturesin levittämästä elokuvasta, ja tammikuussa 2014 Mark Bailey palkattiin sen käsikirjoittajaksi. "Black Panther" julkistettiin virallisesti lokakuussa 2014, ja Boseman teki esiintymisensä Mustan Pantterin roolissa elokuvassa "". Vuoden 2015 lopulla sekä Cole että Coogler liittyivät mukaan projektiin, ja toukokuussa 2016 paljastettiin osa elokuvan muista näyttelijöistä. Elokuva kuvattiin tammikuusta 2017 huhtikuuhun asti EUE/Screen Gemsin studiolla, Pinewood Atlanta Studiosilla sekä Etelä-Koreassa.


title: Black Panther (elokuva)

text: "Black Panther" sai maailmanensi-iltansa Los Angelesissa 29. tammikuuta 2018, ja elokuvateattereihin se ilmestyi 16. helmikuuta 2018. Elokuva sai erittäin myönteisen vastaanoton; kriitikot ylistivät ohjausta, hahmojen asuja, toimintakohtauksia, musiikkia ja näyttelijöiden roolisuoritusta, ja muutamat kutsuivat "Black Pantheria" yhdeksi MCU:n parhaista elokuvista. Elokuva on tähän mennessä tuottanut yli 1,3 miljardia dollaria lipputuloja ja on tällä hetkellä yhdeksänneksi eniten tuottanut elokuva. Elokuva sai seitsemän Oscar-ehdokkuutta vuoden 2019 gaalassa muun muassa parhaasta elokuvasta ensimmäisenä supersankarielokuvana koskaan. Elokuvalle on suunnitteilla jatko-osa ja Coogler on sitoutunut palaamaan ohjaajaksi ja käsikirjoittajaksi.


title: Black Panther (elokuva)

text: Vuosisatoja sitten viisi afrikkalaista heimoa kävi sotaa miljoonia vuosia sitten pudonneesta meteorista, joka koostui vibranium-nimisestä metallista. Eräs soturi joi vibraniumin vaikutuksille altistuneesta “sydämen muotoisesta yrtistä” tehtyä nestettä ja sai yli-inhimilliset voimat ja ketteryyden. Hänestä tuli ensimmäinen ”Musta Pantteri” ja hän yhdisti heimot muodostaakseen valtion nimeltä Wakanda, vuorilla elävän jabariheimon ollessa ainut heimo, joka ei tunnustanut Mustaa Pantteria hallitsijakseen. Ajan myötä Wakandasta tuli vibraniumin avulla huipputeknologinen valtio, mutta eristäytyi muusta maailmasta ja esiintyi näiden silmissä pelkkänä kehitysmaana.


title: Black Panther (elokuva)

text: Vuonna 1992 kuningas T’Chakan nuorempi veli N’Jobu on peitetehtävissä Oaklandissa, Kaliforniassa. Mutta hän alkaa uskoa, että Wakandan eristäytymispolitiikasta on enemmän haittaa kuin hyötyä, ja vannoo toimittavansa Wakandan aseteknologiaa afrikkalaisvähemmistöille ympäri maailmaa, jotta nämä voisivat nousta sortajiaan vastaan. Tätä varten hän lähettää asekauppias Ulysses Klaue’n varastamaan Wakandasta vibraniumia. Eräs toinen vakooja, Zuri, ilmoittaa tästä T’Chakalle, joka saapuu pidättämään N’Jobun. Mutta N’Jobun uhatessa Zurin henkeä, T’Chaka joutuu vastentahtoisesti tappamaan veljensä. Hän käskee Zuria pitämään totuuden N’Jobun kuolemasta salassa ja jättää N’Jobun puoliamerikkalaisen pojan, Erik Stevensin (syntymänimeltään N’Jadaka), omilleen.


title: Black Panther (elokuva)

text: Vuosia myöhemmin, T’Chakan kuoltua Helmut Zemon toimien seurauksena, hänen poikansa ja nykyinen Musta Pantteri T’Challa palaa Wakandaan noustakseen sen valtaistuimelle. Matkan aikana hän ja erikoisryhmä Dora Milajen johtaja Okoye pelastavat T’Challan entisen rakastajattaren Nakian ja he saapuvat kruunajaisseremoniaan, T’Challan äidin Ramondan ja pikkusisko Shurin odottaessa heitä. Seremonian aikana jabariheimon nykyinen päällikkö M’Baku haastaa T’Challan kaksintaisteluun Wakandan kruunusta. T’Challa voittaa rituaalitaistelun ja hänet kruunataan Wakandan kuninkaaksi, hänen annettua M’Bakun poistua paikalta elävänä.


title: Black Panther (elokuva)

text: Sillä välin Klaue ja aikuinen Erik, nykyään entinen black ops -sotilas ja tunnettu myös nimellä ”Killmonger”, ovat varastaneet Lontoosta wakandalaisen artefaktin ja Klaue on menossa Busaniin, Etelä-Koreaan, myymään sitä. T’Challan ystävä W’Kabi, jonka vanhemmat Klaue oli tappanut, vaatii T’Challaa nappaamaan Klauen. T’Challa, Okoye ja Nakia matkustavat Busanissa sijaitsevaan maanalaiseen kasinoon, jossa paljastuu, että artefaktin ostaja oli CIA-agentti Everett Ross, joka pidättää Klaue’n vastoin T’Challan tahtoa. Klaue paljastaa Rossille totuuden siitä millainen Wakanda todellisuudessa on, ennen kuin Killmonger vapauttaa hänet. Ross haavoittuu suojellessaan Nakiaa ja T’Challa vie hänet Wakandaan Shurin parannettavaksi. Zuri kertoo T’Challalle totuuden N’Jobusta, kun taas Killmonger tappaa Klaue’n ja vie hänen ruumiinsa W’Kabille ja rajaheimolaisille. Hän paljastaa kylänvanhimmille todellisen henkilöllisyytensä ja haastaa T’Challan taisteluun valtaistuimesta. Killmonger tappaa Zurin ja voittaa rituaalitaistelun T’Challaa vastaan, minkä päätteeksi hän heittää tämän vesiputoukseen. Juotuaan sydämen muotoisen yrtin nestettä ja poltettuaan koko yrttitarhan, Killmonger päättää rajaheimolaisten tuella jatkaa isänsä suunnitelmia ja alkaa valmistella aseiden toimitusta wakandalaisille vakoojille ympäri maailmaa. Nakia, Shuri, Ramonda ja Ross lähtevät pyytämään apua jabariheimolta.


title: Black Panther (elokuva)

text: Jabariheimolaiset olivat pelastaneet tajuttoman T’Challan, koska tämä oli säästänyt M’Bakun hengen. Nakia parantaa T’Challan viimeisellä sydämen muotoisella yrtillä, minkä jälkeen T’Challa päättää lähteä jatkamaan taisteluaan Killmongerin kanssa. Dora Milajen jäsenet kääntyvät Killmongeria vastaan ja käyvät yhdessä yhdessä Shurin, Nakian sekä jabariheimon sotureiden kanssa taisteluun W’Kabia ja rajaheimolaisia vastaan, Rossin käyttäessä wakandalaista suihkukonetta asekuljetusten pysäyttämiseksi. T’Challan ja Killmongerin taistelu siirtyy vibranium-kaivokseen, missä T’Challa käyttää kaivoksen ääniteknologiaa häiritäkseen Killmongerin pukua ja saa tilaisuuden haavoittaa tätä. Killmonger kieltäytyy parantumisesta ja vangitsemisesta, päättäen mieluummin kuolla vapaana.


title: Black Panther (elokuva)

text:
T'Challa päättää luopua eristäytymispolitiikasta ja perustaa Oaklandiin apukeskuksen, jonka hän jättää Nakian ja Shurin vastuulle. Lopputekstien välissä näytetyssä kohtauksessa Yhdistyneet kansakunnat järjestää Wienissä kokouksen, jossa T’Challa paljastaa maailmalle totuuden Wakandasta. Lopputekstien jälkeen näytetyssä kohtauksessa Shuri auttaa aivopesustaan parantunutta Bucky Barnesia aloittamaan Wakandassa uuden elämän.
Kesäkuussa 1992 Wesley Snipes julkisti aikovansa tehdä elokuvan Mustasta Pantterista, ja elokuuhun mennessä, hän oli aloittanut elokuvan työstämisen. Heinäkuussa 1993 Snipes kertoi suunnittelevansa "The Black Pantherin" tuotannon aloittamisen "Demolition Manin" jälkeen. Tammikuussa 1994 Snipes osallistui neuvotteluihin Columbia Picturesin kanssa Mustan Pantterin näyttelemisestä, ja maaliskuussa Stan Lee osallistui elokuvan kehittämisprosessiin, mikä aloitettiin toukokuussa. Tammikuussa 1996 Lee sanoi, ettei ollut tyytyväinen projektin käsikirjoituksiin.
Heinäkuussa 1997 "Black Panther" lisättiin suunniteltavien Marvel Comicsin elokuvien joukkoon. Maaliskuussa 1998 Marvel palkkasi Joe Quesadan ja Jimmy Palmiottin työstämään "Black Pantheria". Elokuussa 1998 Marvelin yritysongelmat jättivät projektin jäihin. Elokuussa 1999 Snipes liittyi mukaan tuottajaksi ja mahdollisesti myös pääosan esittäjäksi. Toukokuussa 2000 Artisan Entertainment julkisti tehneensä sopimuksen Marvelin kanssa Mustaan Pantteriin pohjautuvan elokuvan rahoittamisesta, tuottamisesta, ja levittämisestä. Maaliskuussa 2002 Snipes sanoi aikovansa toteuttaa "" tai "Black Pantherin" vuonna 2003, ja toisti kiinnostuksensa viisi kuukautta myöhemmin. Heinäkuussa 2004 "Blade 3:n" ohjaaja David S. Goyer sanoi, ettei Snipes todennäköisesti tulisi esittämään Mustaa Pantteria, sanoen, "Hän on jo niin juurtunut Bladen rooliin, että toinen Marvel-sankari voisi olla jo ylilyönti."


title: Black Panther (elokuva)

text: Syyskuussa 2005 Marvelin toimitusjohtaja Avi Arad ilmoitti "Black Pantherin" tulevan olemaan yksi Marvel Studiosin kehittämästä ja Paramount Picturesin levittämistä elokuvista. Kesäkuussa 2006, Snipes kertoi Men's Fitness -lehdelle elokuvan eteen oli tehty jo paljon työtä, ja toivoi sille löytyvän pian ohjaajan. Helmikuussa 2007 Kevin Feige, Marvel Studiosin tuotannon johtaja ilmoitti "Black Pantherin" olevan Marvelin kehitysaikataulussa. Heinäkuussa 2007 ohjaaja John Singleton sanoi pyrkineensä "Black Pantherin" ohjaajaksi. Maaliskuussa 2009 Marvel yritti palkata käsikirjoittajia auttamaan toteuttamaan luovan keinon tuoda valkokankaalle vähemmän tunnettua supersankarihahmoja, kuten Musta Pantteri, Cable, Tohtori Outo, Rautanyrkki, Yöhaukka ja Vision. Nate Moore, käsikirjoitusohjelman johtaja, auttoi valvomaan Mustan Pantterin elokuvan kehitystä. Tammikuussa 2011 Marvel Studios palkkasi dokumenttielokuvia tehneen Mark Baileyn tekemään käsikirjoituksen "Black Pantherille", Feigen toimiessa tuottajana. Lokakuussa 2013, Feige sanoi elokuvan olevan "ehdottomasti kehityksessä", lisäten, "Kun on jokin niin rikas valtio kuin Wakanda ja [Mustan Pantterin] taustatarina — ja vibranium selvästi esiteltynä jo [Marvel Cinematic Universessa] — En tiedä milloin, mutta meillä on varma suunnitelma tuoda hahmo henkiin jonain päivänä."


title: Black Panther (elokuva)

text: Lokakuussa 2014 Feige julkisti elokuvan saavan ensi-iltansa 3. marraskuuta 2017 ja että Chadwick Boseman tulisi esittämään Mustaa Pantteria. Feige sanoi Marvelin harkitsevan vähemmistöihin kuuluvia elokuvantekijöitä ohjaajaksi ja käsikirjoittajaksi, sanoen "teemme samaa kuin aina ennenkin, eli etsimme parhaita mahdollisia elokuvantekijöitä, käsikirjoittajia ja ohjaajia. Joten en voi sanoa varmasti, että palkkaamme ketään vähemmistötieteen perusteella, mutta tapaamme paljon ihmisiä." Hän lisäsi studion tavanneen Reginald Hudlinin, Musta Pantteri -sarjakuvien entisen kirjoittajan. Tammikuussa 2015 Boseman totesi elokuvan olevan "aivoriihivaiheessa" selittäen, "Luulen, että juuri nyt käydään läpi mahdollisuuksia siitä mitä hän voi tehdä... erittäen selviää miltä se näyttää ja millaiselta sen pitäisi tuntua tietyillä hetkillä. Mutta käymällä vain [materiaalia] läpi, koska yhden ja seuraavan tarinan tarinan välillä on ero siinä kuka hän – yrittäen löytää keinoa yhdistää nuo asiat toisiinsa." Helmikuussa 2015 Marvel siirsi ensi-iltaa uudelle ajankohdalle: 6. heinäkuuta 2018. Huhtikuussa 2015 Feige paljasti tulevansa tapaamaan ohjaajia "in" jälkeen kuukauden lopussa, ja että "näyttelijöiden valinta oli jo käynnissä monilla eri tavoilla. Osa niistä [on tunnettu], ja osa [ei]."


title: Black Panther (elokuva)

text: Toukokuussa 2015 Marvel oli neuvotteluissa Ava DuVernayn kanssa joko tämän elokuvan tai "Captain Marvelin" ohjaamisesta. Kesäkuussa Feige vahvisti tavanneensa DuVernayn muiden ohjaajien kanssa ja selitti odottaneensa päätöstä vuoden 2015 keskelle tai loppuun mennessä. Heinäkuun 2015 alussa, DuVernay sanoi, että oli kieltäytynyt elokuvan ohjaamisesta sanomalla, "Marvelilla on tietty tapa tehdä asioita ja minusta ne ovat fantastisia ja monet ihmiset rakastavat sitä mitä he tekevät. Rakastin sitä tapaa, jolla he tavoittivat minut... [mutta] meillä oli eriäviä ideoita siitä millainen tarinan tulisi olla... Lopulta päädyttiin tarinaan ja perspektiiviin. Emmekä me nähneet samalla tavalla. Parempi, että ymmärrän nyt kuin mainitsen myöhemmin luovat erot välillämme." Myöhemmin saman kuukauden aikana DuVernay lisäsi, "Minulle oli läpi käytävä prosessi, siitä kenen kanssa haluta sänkyyn? Koska se todella oli kuin avioliitto, ja tässä tapauksessa se kestäisi kolme vuotta. Se olisi kuin tekisi kolme vuotta asioita, jotka eivät ole minulle tärkeitä. Joten kysymys oli, olisiko täsä minulle riittävän tärkeää tekemistä? Yhdessä vaiheessa vastaus oli kyllä, koska ajattelin, että oli arvokasta kuvitella maailmalla sellainen kulttuuri tietyllä merkittävällä tavalla: jännitystä, toimintaa, hupia, kaikkia noita asioita, ja vielä keskipisteenä tummaihoinen sankari — se olisi hyvin vallankumouksellista. Nämä Marvel-elokuvat menevät kaikkialle Shanghaista Ugandaan ja mikä tahansa mitä minä luultavasti tekisin tavoittaisi monet ihmiset, joten arvostin sitä. Niin keskustelut jatkuivat, koska sellaisesta olin kiinnostunut. Mutta kaikkia kiinnostivat eri asiat... Minulle [on] tärkeää, että [työni] on aitoa sitä kohtaan mitä tällä hetkellä olin. Ja jos kompromisseja on liikaa, sitä ei vain yksinkertaisesti ollut tarkoitettu Ava DuVernayn elokuvaksi."


title: Black Panther (elokuva)

text: Lokakuussa 2015 F. Gary Graytä harkittiin elokuvan ohjaajaksi ennen kuin hänet valittiin ohjaamaan "Fast & Furious 8", kun taas Joe Robert Cole, Marvelin sisäisen kirjoittajien ohjelman jäsen, oli lähellä allekirjoittaa sopimuksen elokuvan käsikirjoittamisesta. Saman kuukauden aikana Marvel siirsi ensi-iltaa jälleen, ja uutena päivämääränä oli 16. helmikuuta 2018. Joulukuussa 2015 Ryan Coogler osallistui neuvotteluihin elokuvan ohjaamisesta. Neuvottelut Cooglerin kanssa olivat viilentyneet jo ensimmäisessä tapaamisessa Marvelin kanssa, mutta ne lämpenivät uudelleen Cooglerin elokuvan "" myötä. Kuukauden lopulla Feige kuvaili elokuvaa "suureksi geopoliittiseksi toimintaseikkailuksi, joka keskittyy T’Challan perheeseen sekä hänen kuninkaallisiin ongelmiinsa Wakandassa, ja että mitä kuninkuus merkitsee". Feige lisäsi, että elokuvalla oli "hyvin tärkeä" yhteys "iin" ja sen nimeämättömään jatko-osaan. Hän lisäsi, että se olisi Marvel Studiosin ensimmäinen elokuva, jossa olisi "pääosin afroamerikkalainen näyttelijäkaarti".


title: Black Panther (elokuva)

text:
Tammikuussa 2016 Marvel vahvisti Cooglerin "Black Pantherin" ohjaajaksi. Coogler, joka kasvoi sarjakuvien parissa, kommentoi "Black Pantherin" ohjaamista sanomalla että "se on minulle yhtä henkilökohtainen kuin pari viimeisintä elokuvaa, jotka minun oli mahdollista tehdä. Tunnen itseni todella onnekkaaksi kun voin tehdä jotain näin intohimoista jälleen kerran." Suostuttuaan elokuvan ohjaaksi Feigen "kosiskeltua" häntä siihen kuukausien ajan, Coogler vaati saada tuoda yhteistyökumppaneitaan edellisistä elokuvistaan työstämään "Black Pantheria" tehdäkseen elokuvasta erilaisen kuin muut MCU-elokuvat, jotka on usein "kuvannut, säveltäneet ja leikanneet samat talon sisäiset henkilöt". Coogler halusi "jättää eoman henkilökohtaisen leimansa" elokuvaan. Hän toi takaisin kuvaajaksi "Fruitvale Stationin" tekoon osallistuneen, sekä tuotantosuunnittelija Hannah Beachlerin ja säveltäjä Ludwig Göranssonin, jotka olivat mukana sekä "Fruitvale Stationin" että "Creedin" tuotannossa.
Helmikuussa 2016 Cole kuvaili "Black Pantherin" käsikirjoittamisen vastuuta tummaihoisia käsittelevien sosiaalisten ongelmien kannalta, sanomalla ""Black Panther" on historiallinen mahdollisuus olla osa jotain erikoista ja tärkeää, erityisesti silloin kun afroamerikkalaiset ovat vahvistamassa identiteettiään kohdatessaan parjausta ja epäinhimillistämistä. Kuva tummaihoisesta sankarista tällä asteikolla on todella jännittävää." Hän myös lisäsi, että "ajattelimme missä pain manteretta Wakanda sijaitsisi, ja millaisia ihmisiä ja millainen historia sillä olisi. Se on tutkintaprosessi, jossa autetaan tässä vaiheessa tiedottamaan tarinaa. Mutta aiomme tavata konsultteja, jotka ovat ekspettejä mantereen sekä Afrikan historian ja politiikan suhteen." Cole myöhemmin lisäsi, "[Afrikassa] on niin monia valtioita, joista jokaisella on erilainen historia, mytologia, ja kulttuuri, mutta se yritimme tehdä oli tämän historian ja joidenkin kulttuurellisten vaikutteiden kunnioittamista ja sitten ekstrapoloida ulos teknologiamme ja se miten näemme Wakandan, sekä valtion eri osat ja sen kulttuurin. Halusimme sen juurtuvan ensin todellisuuteen ja sitten rakentaa sen ulos sieltä, joten tuntisimme itsemme hyvin aidoiksi ja maadoitetuiksi." Coogler lisäsi heidän halunneen Wakandan "tuntuneen kuin valtiolta, yhden kaupungin sijalta" olevan kiinni todellisissa Afrikan valtioissa, joissa oli "useita heimoja, joilla oli omat kielet, omat kulttuurit sekä omat ruokakulttuurit ja poukeutumistavat. He elävät toistensa kanssa ja yhdessä he luovat näille valtioille identiteetin." Asujen suunnittelija Ruth E. Carter viittasi maasai-, himba-, dogon-, sotho- ja tuareg-heimoihin suunnitellessaan wakandalaisten asut.


title: Black Panther (elokuva)

text: Huhtikuussa 2016 Feige sanoi Cooglerin osallistuneen myös käsikirjoittamiseen, ja että kuvaukset alkaisivat "aivan seuraavan vuoden alussa". Feige huomautti "Civil Warin" laittaneen paljon "pohjatyötä" T’Challan moraliteettiin. "Civil Warissa" kuultiin myös Wakandan kieltä, jonka runkona toimi xhosan kieli, jota Boseman oppi elokuvassa T’Challan isää T’Chakaa esittäneeltä John Kanilta, sillä Kani itse puhuu kyseistä kieltä. Toukokuussa Lupita Nyong’o osallistui neuvotteluihin näyttelemään T’Challan rakastajarta, kun taas Michael B. Jordan valittiin "Black Pantheriin" tuntemattomaan rooliin hänen työskenneltyään Cooglerin kanssa aiemmin elokuvissa "Fruitvale Station" ja "Creed: The Legacy of Rocky". Saman kuukauden aikana, Coogler puhui keskusteli lähestymistavastaan työskennellä MCU:n parissa luoden silti jälleen yhtä "Ryan Cooglerin elokuvaa", sanomalla, Se mitä Marvel tekee ... on sisällön tekemistä tiettyyn universumiin, missä hahmot ovat sidoksissa toisiinsa ja kohtaavat keskenään, ja luulen, että minulle luova haaste—tehdä tästä elokuva niin henkilökohtainen kuin mahdollista. Se tulee olemaan henkilökohtaisin elokuvani tähän mennessä, mikä on hullusti sanottu, mutta siitä tässä on täysin kyse. Minulla on nyt pakkomielle tähän hahmoon ja sen tarinaan, ja luulen, että siitä tulee hyvin ainutlaatuinen ja silti sopiva tähän muodostettavaan kokonaiskerrontaan. Kasvoin sarjakuvien fanina, ja sama pätee sarjakuvissakin. Sinulla olisi Wolverinesta kertovia sarjakuvia ja ne olisivat paljon synkempiä ja raaempia kuin Ryhmä-X -sarjakuvat, mutta ne sopisivat sinulle silti, kun avaat Ryhmä-X -sarjakuvalehden. Se on uutta elokuvissa, mutta ei tarinankerronnassa.


title: Black Panther (elokuva)

text: Myöhemmin toukokuun aikana tuottaja Nate Moore paljasti kuvausten sijoittuvan Atlantaan, Georgiaan, ja että Marvel myös "tutki varmuudella sopivia kuvauspaikkoja Afrikasta". Vuoden 2016 San Diego Comic-Con Internationalissa, Nyong’o vahvistettiin näyttelijäksi elokuvaan Nakian roolissa, kun taas Jordanin roolihahmon paljastettiin olevan Erik Killmonger. Lisäksi, Danai Gurira valittiin näyttelemään Okoyea, ja Coogler paljasti kuvausten alkavan tammikuussa 2017. Coogler lisäsi, että hän ja Cole olivat saaneet inspiraatiota Ta-Nehisi Coatesin sillä hetkellä piirtämistä Musta Pantteri -sarjakuvista, sanoen "se mitä hän teki Pantterilla oli suorastaan uskomatonta. Voit todella nähdä hänen taustansa runoilijana jossain kohtaa. Ja sitä miten Brian Stelfreeze on käsitellyt sarjakuvan visuaalisuutta. Ja jotkut kysymykset, joita se kysyy." Coogler myös vihjaili heidän vetäneen "melkein jokaisesta" "Black Panther" -sarjakuvista, mukaan lukien Jack Kirbyn, Christopher Priestin (joista Coogler tunsi vetäneensä eniten), Jonathan Hickmanin, Hudlinin ja Coatesin tekemät sarjakuvat. Coogler kommentoi hahmojen erilaisuutta sanomalla "Me tavallaan valitsimme ja vedimme hahmot, jotka toimivat parhaiten tarinalle, jota yritämme kertoa ja luulen, että ihmiset näkevät elokuvat ja se tulee olemaan hyvin luonnollinen, koska et voi johtaa maata ilman hyvää joukkuetta ympärilläsi. Se on mahdotonta. On tavallaan luonnollista, että hahmot ponnahtavat esiin."


title: Black Panther (elokuva)

text: Syyskuussa 2016 testattiin näyttelijöitä M’Bakun rooliin, mukaan lukien Winston Duke ja Yahya Abdul-Mateen II. Kuukauden lopussa Duke valittiin hahmon näyttelijäksi. Moore huomautti, ettei M’Bakua tultaisi elokuvassa kutsumaan ”Apinamieheksi”, koska oli "paljon rodullisia vaikutuksia, jotka eivät sopineet hyvin" tummaihoiselle apinaksi pukeutuneelle mihelle. Tätä aspektia muutettiin niin, että M’Baku johtaa heimoa, joka palvoo gorilloja, M’Baku käyttäessä kuitenkin gorillaan viittaavaa rintapanssaria sekä käsi- ja jalkasuojuksia. Moore jatkoi, "Apinamies on ongelmallinen hahmo monista syistä, mutta ajatus, joka meillä oli Apinamiehestä, oli todella kiehtova. … It’s a line I think we’re walking, and hopefully walking successfully." Seuraavan kuukauden aikana Forest Whitaker valiittiin näyttelemään Zuria ja Daniel Kaluuya W’Kabia, minkä lisäksi Florence Kasumban paljastettiin palaavan "Captain America: Civil Warista" Ayon rooliin. Letitia Wright valittiin myös toistaiseksi tuntemattomaan rooliin. Lisäksi Angela Bassett valittiin näyttelemään T’Challan äitiä Ramondaa. Tammikuussa 2017 Sterling K. Brownin paljastettiin liittyneen näyttelijäkaartiin N’Jobun roolissa. Siihen aikaan, Marvel sai luvan Oaklandiin sijoittuvalta joukkoliikennejärjestelmältä AC Transit käyttää heidän logoaan elokuvassa 1990-luvulle sijoittuvassa takaumassa, jossa Berkeleyssä, Kaliforniassa sijaitsevassa Saint Mary's College High Schoolissa opiskeleva T’Challa meni linja-autolla kouluun. Oakland valittiin, koska se oli Cooglerin syntymäpaikkana.


title: Black Panther (elokuva)

text: Kuvaukset alkoivat 21. tammikuuta 2017 EUE/Screen Gemsin studiolla sekä Pinewood Atlanta Studiosilla, ja niiden odotetaan kestävän kesäkuuhun 2017 asti. Kuvaukset sijoittuivat myös Sweet Auburnin naapurustoon sekä Atlantan kaupungintalolle, jälkimmäisen toimiessa elokuvassa Yhdistyneiden kansakuntien rakennuksena. Lisäkuvaukset sijoittuivat Etelä-Koreaan, Busanin kaupungin toimiessa autoilla tapahtuvan takaa-ajonkohtauksen kuvauspaikkana. Busanin kuvausajankohta on joko maaliskuun lopussa tai huhtikuun alussa. Kuvauksissa käytettiin 150 autoa ja yli 700 ihmistä. Busanin osuus kuvauksista alkoi 17. maaliskuuta 2017, Jagalchi Fish Marketin ollessa kuvauspaikkana, ja 21. maaliskuuta kuvaukset sijoittuivat Gwangalli Beachille Lisäksi elokuvaa tullaan kuvaamaan myös Marine Cityssä ja Gwangandaegyo Bridgella. Etelä-Korean kuvauksiin palkattiin myös sadoittain elokuva-alan opiskelijoita paikallisista yliopistoista sekä assistenttejä. Etelä-Korean osuudet kuvauksista päättyivät maaliskuun 27. päivän viikolla.


title: Black Panther (elokuva)

text: Pian kuvausten alkamisen jälkeen, Atandwa Kani, John Kanin poika, ilmoitti esiintyvänsä elokuvassa isänsä kanssa, jälkimmäisen uusiessa T’Chakan roolin. Lisäksi kuvauspaikalta otetut kuvat paljastivat Martin Freemanin palaavan Everett Rossin rooliin. Marvel julkisti virallisesti tuotannon alkamisen 26. tammikuuta, vahvistaen Freemanin, Wrightin ja John Kanin osaksi näyttelijäkaartia, ja paljastaen Andy Serkisin uusivan Ulysses Klaue'n roolin elokuvasta "Avengers: Age of Ultron". Vuoden 2017 CinemaConissa Wrightin paljastettiin näyttelevän Shuria, T’Challan siskoa. Kuvaukset päättyivät 19. huhtikuuta 2017.


title: Black Panther (elokuva)

text: Kesäkuussa 2017 Sydelle Noel paljasti näyttelevänsä Xoliswaa, yhtä Dora Milajen jäsenistä. Heinäkuussa 2017 Moore totesi "Black Pantherin" näytävän sekoitukselta "Kummisetää" ja James Bond -elokuvia, sanoen elokuvan olevan "suuri oopperamainen perhedraama, joka keskittyy kansainvälisen vakoilun maailmaan. Joten toivottavasti saamme parasta mahdollista kummastakin maailmasta." Feige kutsui lokuvan tarinan olevan "rikas kulttuurin kannalta tärkeissä asioissa. Kävimme näitä keskusteluja kaksi vuotta sitten, koska se oli luonnostaan sarjakuvien tarina. Nyt se näyttää korkeimmin juoksevalta asialta mitä olemme tehneet." Boseman myös vihjaili elokuvalla olevan yhtäläisyyksiä siitä kuinka Donald Trumpista tuli Yhdysvaltain presidentti Barack Obaman jälkeen.


title: Black Panther (elokuva)

text: Visuaalisten efektien luomisesta elokuvaan vastasivat Industrial Light & Magic (ILM), Digital Domain, Double Negative, Luma Pictures, Mammal Studios, Method Studios, Rise Visual Effects Studios, Scanline VFX ja Trixter.


title: Black Panther (elokuva)

text: Ludwig Göransson palkattiin elokuvan säveltäjäksi huhtikuussa 2017. Göransson matkusti Senegaliin ja Etelä-Afrikkaan nauhoittamaan paikallismuusikoiden esityksiä, joista syntyi perusta soundtrackille. Tämän lisäksi Kendrick Lamar tuotti elokuvalle hip hop -vaikutteisen soundtrackin nimeltä "Black Panther: The Album", Top Dawg Entertainmentin perustaja Anthony Tiffithin kanssa. Coogler valitsi Lamarin projektiin, koska tämän ”taiteelliset teemat sopivat yhteen elokuvassa tutkittavien asioiden kanssa.” Albumilta julkaistiin tammi- ja helmikuussa 2018 kolme singleä: ”All the Stars”, ”King's Dead” ja ”Pray for Me”. "Black Panther: The Album" julkaistiin 9. helmikuuta 2018, kun taas Göranssonin sävellykset elokuvaan sisältävä soundtrack "Black Panther (Original Score)" julkaistiin 16. helmikuuta 2018.


title: Black Panther (elokuva)

text: "Black Panther" sai ensiesityksensä Los Angelesin Dolby Theatressa 29. tammikuuta 2018. Elokuvateattereihin se ilmestyi Britanniassa on 9. helmikuuta 2018 ja Pohjois-Amerikassa sekä Suomessa 16. helmikuuta 2018. Alun perin suunniteltuna ensi-iltana oli 3. marraskuuta 2017, ennen kuin helmikuussa 2015 "in" lisääminen julkaisuaikatauluun siirsi elokuvan päivämäärälle 6. heinäkuuta 2018. Lokakuussa 2015 ensi-iltaa siirrettiin jälleen, kun "Ant-Man and the Wasp" lisättiin julkaisuaikatauluun.


title: Black Panther (elokuva)

text: "Black Pantherin" julkaisun jälkeen Feige sanoi, että hahmosta ”on monta, monta tarinaa kerrottavana” ja että hän halusi Cooglerin palaavan mahdollisen jatko-osan ohjaajaksi. Coogler lisäsi, että halusi nähdä kuinka T’Challa kasvaisi kuninkaana tulevien elokuvien aikana, koska hänen valtakautensa vasta alkoi MCU:ssa, kun taas sarjakuvissa hän oli ollut kuningas ja lapsuudestaan asti. Maaliskuussa 2018 Feige lisäsi, että jatko-osasta ”ei ollut mitään erityistä paljastettavaa”, mutta että heillä ”ehdottomasti” oli ”ideoita ja hyvin vahva suunta siitä minne haluaisivat toisella elokuvalla edetä”. Lokakuussa 2018 Coogler oli viimeistellyt sopimuksensa "Black Pantherin" jatko-osan ohjaamisesta ja käsikirjoittajamisesta.


title: Venyvyys

text: Venyvyys merkitsee materiaalitieteessä kiinteän aineen kykyä muuttaa venyttävän jännityksen alaisena muotoaan ilman, että se kuitenkaan katkeaa. Sitä kuvataan usein sanomalla, että materiaali voidaan venyttää pitkäksi ja ohueksi langaksi. Venyvyyteen läheisesti liittyvä ominaisuus on taottavuus, joka merkitsee sitä, että materiaalia, varsinkin metallia, voidaan takoa tai valssata hyvin ohueksi levyksi tai kalvoksi. Nämä molemmat mekaaniset ominaisuudet ovat aineen plastisuuden ilmenemismuotoja ja osoittavat, millä tavoin ja minkä verran materiaalia voidaan muovailla niin, että kappaleen muodonmuutos jää pysyväksi, mutta kappale ei rikkoudu osiin. Nämä materiaalien ominaisuudet riippuvat myös lämpötilasta ja paineesta, mitä riippuvuutta on tutkinut muun muassa Percy Bridgman osana korkeissa paineissa esiintyvien ilmiöiden tutkimusta, josta hän sai Nobelin fysiikanpalkinnon.


title: Venyvyys

text: Suuri venyvyys ja taottavuus esiintyvät usein, mutta eivät aina yhdessä. Esimerkiksi kulta on sekä hyvin venyvää että hyvin taottavaa, kun taas lyijyllä on pieni venyvyys, mutta suuri taottavuus.


title: Venyvyys

text: Venyvyys on erityisen tärkeää metallien käsittelyssä, sillä materiaalia, joka murtuu, rikkoutuu tai särkyy jännityksen vaikutuksesta, ei voida muotoilla takomalla, valssaamalla tai vetämällä.


title: Venyvyys

text: Monille metalleille tyypillinen suuri venyvyys aiheutuu atomien välisistä metallisidoksista. Metallisidoksessa valenssielektronit ovat delokalisoituneet eivätkä ole sidoksissa mihinkään tiettyyn atomiin. Delokalisoituneiden elektronien ansioista metalliatomit voivat liukua toistensa ohi ilman, että niihin missään vaiheessa kohdistuu voimakkaita hylkiviä voimia, jotka vastaavassa tilanteessa saavat muut materiaalit särkymään.


title: Venyvyys

text:
Venyvyyden mittana voidaan käyttää murtojännitystä formula_1 eli sitä jännitystä, joka saa yksiakselisessa vetokokeessa käytetyn sauvan katkeamaan. Muita yleisesti käytettyjä mittoja ovat "murtokurouma" eli suhde, joka osoittaa, minkä verran sauvan poikkipinta-ala pienenee, ennen kuin se katkeaa:
formula_2
missä "S" on sauvan alkuperäinen poikkipinta-ala ja "S" poikkipinta-ala sauvan katketessa, sekä "murtovenymä", joka osoittaa, minkä verran sauva venyy suhteessa alkuperäiseen pituuteensa, ennen kuin se katkeaa:
formula_3,
missä "l" on sauvan alkuperäinen pituus eli "mittapituus", "l" sauvan pituus sen katketessa. Vakiot formula_4 ja formula_5 ovat materiaalin ominaisuuksia, kun taas suhde formula_6 on sauvan muotoa kuvaava "muototekijä". Eri materiaaleille saadut murtovenymät ovat kuitenkin vertailukelpoisia vain, jos muototekijällä on jokin kiinteä arvo. Tavallisesti käytetään joko "lyhyttä suhdesauvaa", jonka alkuperäinen pituus on viisi kertaa paksuus, tai "pitkää suhdesauvaa", jonka alkuperäinen pituus on kymmenen kertaa sen paksuus.


title: Venyvyys

text: Kaikista metalleista venyvin on platina. Kolme seuraavaksi venyvintä ovat hopea ja kupari sekä neljäntenä kulta, joka on myös kaikkein taottavin metalli. Teräksen venyvyys riippuu suuresti siinä olevien seosaineiden pitoisuuksista. Suuri hiilipitoisuus vähentää teräksen venyvyyttä.


title: Venyvyys

text: Metallin venyvä–hauras -transitiolämpötila, usein lyhyesti "transitiolämpötila". (, DBTT), on lämpötila, jossa sen iskusitkeys alittaa jonkin sovitun energia-arvon, teräksellä tyypillisesti 27 J Karkeasti määriteltynä se on lämpötila, jonka yläpuolella metalli on sitkeää ja venyvää, alapuolella haurasta. Vaikka transitiolämpötila ei ole yksikäsitteisesti määritettävissä vaan riippuu käytetystä koetusmenetelmästä, sillä on suuri merkitys, sillä jos metalli jäähtyy DBTT:n alapuolelle, sillä on paljon suurempi taipumus särkyä iskun vaikutuksesta sen sijaan, että se vain taipuisi tai muuttaisi muotoaan. Esimerkiksi zamak 3 on hyvin venyvää huoneenlämmössä, mutta särkyy iskun vaikutuksesta nollaa alemmissa lämpötiloissa. DBTT on hyvin tärkeä tekijä, joka on otettava huomioon valittaessa materiaalia tarkoitukseen, jossa se on alttiina mekaanisille jännityksille.


title: Venyvyys

text: Vastaava ilmiö, lasitransitio, esiintyy myös lasissa ja polymeereissä, joskin ilmiön mekanismi on näissä amorfisissa materiaaleissa toisenlainen kuin metalleissa.


title: Venyvyys

text: Joillakin materiaaleilla tämä transitio on jyrkempi kuin toisilla. Esimerkiksi se on yleensä jyrkempi niillä metalleilla, joilla on tilakeskeinen kuutiollinen (bcc) kiderakenne, kuin niillä, joiden kiderakenne on pintakeskeinen kuutiollinen (fcc). Tämä voidaan todeta vertailemalla esimerkiksi viiloihin käytettyä haurasta nuorrutettua martensiittista terästä, jolla on tetragonaalinen pintakeskeinen kiderakenne, ja toisaalta sitkeää ja venyvää karkaistua austeniittista terästä, jolla on tilakeskeinen kuutiollinen kiderakenne. DBTT:hen voivat myös vaikuttaa ulkoiset tekijät kuten neutronisäteily, jonka vaikutuksesta metalliin syntyy lisää kidevirheitä, jolloin sen venyvyys pienenee ja DBTT kohoaa.


title: Venyvyys

text: Transitiolämpötila voidaan mitata esimerkiksi suorittamalla nelipistetaivutuskoe eri lämpötiloissa. Kun koe suoritetaan korkeammassa lämpötiloissa, dislokaatioita syntyy enemmän. Jossakin tietyssä lämpötilassa dislokaatiot parantavat materiaalin sitkeyttä siinä määrin, että tietyn suuruisen jännityksen aikaansaama muodonmuutos ei saavuta kriittistä arvoa (K), jossa sauva katkeaisi. Lämpötila, jossa tämä tapahtuu, on transitiolämpötila. Jos koe tehdään suuremmalla jännityksellä, tarvitaan enemmän dislokaatioita, jotta haurasmurtumaa ei syntyisi, ja niinpä transitiolämpötila on korkeampi.


title: Taottavuus

text: Taottavuus on materiaalin, varsinkin metallin ominaisuus kestää takomalla, puristamalla tai valssaamalla suoritettavaa muotoilua särkymättä. Hyvin taottava metalli voidaan takoa tai valssata hyvin ohueksi lehdeksi.


title: Taottavuus

text: Kaikista metalleista taottavin on kulta, toiseksi taottavin hopea. Kullan suuri taottavuus tekee mahdolliseksi valmistaa hyvin ohutta lehtikultaa. Niinpä kuutiosenttimetri (1 cm3) kultaa voidaan takoa lehdeksi, jonka paksuus on 0,000 13 millimetriä ja pinta-ala 7,9 neliömetriä.


title: Taottavuus

text: Taottavuuteen läheisesti liittyvä ominaisuus on venyvyys, joka merkitsee, että materiaali voidaan venyttää hyvin pitkäksi ja ohueksi langaksi. Hyvin taottavat metallit ovat useimmiten, mutta eivät aina, myös hyvin venyviä. Esimerkiksi lyijy kuitenkin on hyvin taottavaa, mutta ei venyvää.


title: SBS Blues

text: SBS Blues on helsinkiläinen salibandyseura, joka perustettiin huhtikuussa 2016. Seura fuusioitui HIFK:n salibandyjaoston kanssa keväällä 2018. Yhdistyminen tapahtuu siten, että Blues siirtyy HIFK:on alaisuuteen.


title: Disopyramidi

text: Disopyramidi (CHNO) on fenyylibutyramidijohdannaisiin kuuluva orgaaninen yhdiste. Yhdistettä voidaan käyttää lääketieteessä sydämen rytmihäiriöiden hoitamiseen.


title: Disopyramidi

text: Disopyramidi kuuluu natrium- ja kaliumkanavien salpaajiin ja sen vaikutukset ovat samankaltaisia kinidiinin ja prokainamidin kanssa. Näiden ionikanavien salpautumisen johdosta sydämen lihassolujen depolarisaatio estyy ja aktiopotentiaalin kesto pidentyy. Lääkeainetta voidaan käyttää sekä eteis- että kammiovärinän hoitoon. Disopyramidi on optisesti aktiivinen yhdiste. Disopyramidin on todettu myös estävän eteisvärinäkohtauksia. Disopyramidi on emäksinen yhdiste ja sen pK-arvo on 10,2.


title: Disopyramidi

text: Tyypillisiä disopyramidin haittavaikutuksia ovat ruuansulatuskanavan vaivat kuten vatsakipu, oksentelu ja ripuli. Erityisesti S(+)-enantiomeerilla on antikolinergisiä vaikutuksia, mikä voi aiheuttaa niin kutsuttua kääntyvien kärkien takykardiaa, suun kuivumista, ummetusta ja näköhäiriöitä. Se myös pidentää QT-aikaa. Erityisesti R(-)-enantiomeerilla on niin kutsuttu negatiivinen inotrooppinen vaikutus, mikä voi johtaa hyvin alhaiseen verenpaineeseen eli hypotensioon.


title: Disopyramidi

text: Disopyramidin synteesin lähtöaineita ovat bentsyylisyanidi ja 2-klooripyridiini tai 2-bromipyridiini. Nämä reagoivat natriumamidin toimiessa emäksenä ja muodostavat nitriilijohdannaisen, joka reagoi edelleen natriumamidin läsnä ollessa alkylaatioreaktiolla 2-di-isopropyyliaminoetyylikloridin kanssa. Näin muodostunut välituote hydrolysoidaan rikkihapon avulla disopyramidiksi.


title: Luettelo Baseball Hall of Fameen kuuluvista henkilöistä

text: Luettelo Baseball Hall of Fameen valituista henkilöistä.


text:
Luettelossa käytetyt lyhenteet:
"Kursiivilla" merkityt pelaajat valittiin ensimmäisenä kelpoisuusvuotenaan.


text: !width="50"|Vuosi!!width="300"|Pelaaja!!width="60"|Rooli!!width="400"|Joukkue!!width=150"|Ura


title: Pietarin ja Andreaan teot

text: Pietarin ja Andreaan teot on varhaiskristillinen, apokryfinen "acta"-kirjallisuuteen, eli Apostolien tekoja jäljittelevään kirjallisuuteen kuuluva kirjoitus 300-luvulta. Kirja on säilynyt vaillinaisena kreikan kielellä. Teos on kansanomainen kuvaus Pietarin ja Andreaksen teoista. Säilynyt fragmentti kuvaa Pietarin ja Andreaksen ihmetekoa, jossa he saavat kamelin menemään neulansilmän läpi. Säilynyt kohta selittää Jeesuksen vertausta kamelista ja neulansilmästä (Luuk. 18:25).


title: Rickson Mansiamina

text: Luyindula Rickson Mansiamina (s. 9. heinäkuuta 1997) on ruotsalainen jalkapalloilija, joka edustaa Veikkausliigassa pelaavaa Helsingin IFK:ta lainalla kotimaansa AIK:sta. Pelipaikaltaan Mansiamina on laitahyökkääjä.


title: Rickson Mansiamina

text: Mansiamina on edustanut juniorina sekä Hammarby IF:ää että AIK:ta. Vuonna 2016 hän teki debyyttinsä AIK:in edustusjoukkueessa Ruotsin cupin ottelussa. Huhtikuussa 2016 Mansiamina siirtyi testijakson jälkeen lainasopimuksella Suomen Veikkausliigan Helsingin IFK:hon.


title: Saint-Germain-des-Prés’n luostari

text: Saint-Germain-des-Prés oli nykyisen Pariisin keskustan alueella Seinen eteläpuolella sijainnut keskiaikainen benediktiiniluostari. Luostari oli toiminnassa 500-luvulta aina vuoteen 1792. Ympäröivä kaupunginosa Saint-Germain-des-Prés on saanut nimensä sen mukaan. Luostarin kirkko on säilynyt nykypäiviin Boulevard Saint-Germainin varrella ja se on Pariisin vanhin kirkko. Sen edessä sijaitseva aukio on nimeltään place Saint-Germain-des-Prés. Kirkon ohella luostarista on säilynyt vain apotin virka-asunto samassa korttelissa rue de l’Abbayen varrella.


title: Saint-Germain-des-Prés’n luostari

text:
Merovingien kuningas Kildebert I rakennutti paikalle vuonna 542 basilikan Espanjasta tuomiensa pyhäinjäännösten säilytystä varten. Alkuperäinen kirkko vihittiin 23. huhtikuuta 558 ja omistettiin pyhälle ristille sekä Zaragozan pyhälle Vincentille. Se toimi merovingikuninkaiden hautakirkkona usean vuosisadan ajan aina Saint-Denis’n basilikan valmistumiseen asti. Myös luostarin myöhempi nimikkopyhimys pyhä Germanus on tiettävästi haudattu kirkkoon. Haudat eivät ole säilyneet nykypäivään. Ainoat alkuperäisestä 500-luvun kirkosta säilyneet rakenteet ovat triforion marmoripylväät. Romaanista tyyliä edustavat kirkon nykyinen kellotorni ja sisäänkäynti valmistuivat vuosien 990 ja 1014 välillä, Morard-nimisen apotin aikana. Viisitraverinen kirkkolaiva on vuosien 1025 ja 1030 väliltä, ja goottilainen kuori vuodelta 1145. Se on yksi Ranskan ensimmäisiä goottilaista tyyliä edustavia rakennuksia. Paavi Aleksanteri III vihki uudelleenrakennetun kirkon 21. huhtikuuta 1163.
Kirkon kolmikerroksinen rakenne muodostuu arkadeista, triforioista ja klerestorioista. Klerestorioiden ikkunoita on myöhemmin laajennettu, ja samassa yhteydessä poistettiin triforion suippokaariset arkadit. Kirkon holvit lisättiin vasta 1600-luvulla. Vanhojen pylväiden päässä olevat kapiteelit ovat nykyisin kopioita, sillä alkuperäiset ovat esillä Musée de Clunyssa. Eteläisessä sivulaivassa pääsisäänkäynnin vieressä on noin vuonna 1340 valmistunut marmoripatsas "Notre-Dame de Consolation". Marmoripylväiden ohella kirkossa on tiettävästi aikanaan ollut arvokas mosaiikkilattia ja seinillä kultaus, jotka eivät ole säilyneet. Alkujaan kolmesta tornista on jäljellä vain yksi. Kellotornin yläosa ja Hippolyte Flandrinin toteuttamat päälaivan seinäfreskot ovat peräisin 1800-luvulta. Merovingikuninkaiden hautapaikkana toiminut pyhän Symforianuksen kappeli kunnostettiin vuonna 1981.


title: Saint-Germain-des-Prés’n luostari

text: Kirkkoon on haudattu muun muassa filosofi René Descartes, runoilija Nicolas Boileau ja Puolan kuningas Juhana II Kasimir, joka toimi kruunustaluopumisensa jälkeen Saint-Germain-des-Prés’n luostarin apottina.


title: Saint-Germain-des-Prés’n luostari

text: Kirkon ympärille syntyi keskiajalla Saint-Germain-des-Prés’n luostari, jonka on sanottu olleen kuin kaupunki kaupungissa. Normannit hävittivät luostarin ainakin neljä kertaa hyökkäystensä yhteydessä. Luostari linnoitettiin järeästi normannien hyökkäysten jälkeen, sillä se sijaitsi Pariisin kaupunginmuurien ulkopuolella. Luostari rakennettiin uudelleen kirkon ympärille 1200-luvun aikana. Arkkitehti Pierre de Montreuil suunnitteli Sainte-Chapellen innoittaman pyhän neitsyen kappelin. Nykypäivään on kuitenkin säilynyt vain kirkon vieressä sijaitseva punatiilinen apotin palatsi, joka rakennettiin vuonna 1586 kardinaaliapotti Kaarle II Bourbonille. Se toimi yli kahdensadan vuoden ajan luostarin apottien virka-asuntona.


title: Saint-Germain-des-Prés’n luostari

text: Saint-Germain-des-Prés’stä tuli vuodesta 1630 alkaen benediktiinien keskuudessa vaikuttaneen maurilaisen uudistusliikkeen ansiosta tärkeä sivistyksen keskus. Luostarin laaja kirjasto avattiin jo tuolloin tutkimuskäyttöön. Ranskan suuren vallankumouksen aikana kaikki Ranskan luostarit suljettiin ja myös Saint-Germain-des-Prés lopetti toimintansa 13. helmikuuta 1792. Kirkko muutettiin salpietaritehtaaksi. Luostarin alueella tapahtui niin sanottujen syyskuun murhien aikana 3. syyskuuta 1792 verilöyly, jonka yhteydessä väkijoukko silpoi kuoliaaksi yhteensä 318 pappia. Suurin osa luostarin rakennuksista tuhoutui tulipalossa vuonna 1794. Luostarikirkko säilyi, mutta sen sisätiloja tuhottiin pahoin vallankumouksen vuosina. Merovingikuninkaiden hautojen ohella hävitettiin länsiportaalin veistoskoristelu, jonka luultiin esittävän kuningasta.


title: Saint-Germain-des-Prés’n luostari

text: Vuonna 1803 entinen luostarikirkko otettiin uudelleen käyttöön, mutta nyt tavallisena seurakuntakirkkona. Kirkkoa uhkasi purkaminen vielä 1800-luvulla rue de l'Abbaye -kadun rakentamisen yhteydessä. Muun muassa kirjailija Victor Hugon kannanottojen seurauksena rakennus päätettiin kuitenkin säilyttää. Kirkko restauroitiin Étienne-Hippolyte Godden ja Victor Baltardin johdolla vuosina 1821–1854.


title: Camarguenkarja

text: Camarguenkarja on väriltään musta nautakarjarotu. Se elää nimensä mukaisesti Ranskan Provence-Alpes-Côte d’Azurin alueella, Rhône-joen suistossa sijaitsevalla Camarguen kosteikkoalueella.


title: Minus One

text: Minus One on vuonna 2009 perustettu kyproslainen rock-yhtye. Yhtyeen muodostavat laulaja Francois Micheletto, kitaristi Harrys Pari, kitaristi ja laulaja Konstantinos Amerikanos, basisti Antonis Loizides ja rumpali Christopher Ioannides. Yhtye aloitti uransa cover-yhtyeenä.


title: Minus One

text: Minus One julkaisi ensimmäisen singlensä, "Shinen", vuonna 2015. Kappale sijoittui Kyproksen euroviisukarsinnassa kolmanneksi. Minus One valittiin marraskuussa 2015 edustamaan Kyprosta vuoden 2016 Eurovision laulukilpailussa Tukholmassa. Helmikuussa 2016 heidän kappaleekseen euroviisuissa valittiin "Alter Ego".


title: Minus One

text: Singlet


title: Tyler Motte

text: Tyler Motte (s. 10. maaliskuuta 1995 Saint Clair, Michigan, Yhdysvallat) on yhdysvaltalainen jääkiekkoilija, joka pelaa NHL-joukkue Vancouver Canucksin organisaatiossa. Hän pelannee lähinnä AHL-joukkue Rockford IceHogsissa. Motte on pelipaikaltaan keskushyökkääjä, mutta hän osaa pelata myös laidassa.


title: Tyler Motte

text: Motte pelasi Honeybakedin junioreissa vuoteen 2011 asti, jonka jälkeen OHL-joukkue Sarnia Sting varasi hänet samana kesänä 186. pelaajana. Motte ei kuitenkaan koskaan siirtynyt CHL:ään, jotta hän voisi pelata Yhdysvaltain yliopistosarjoissa. Motte vietti vuodet 2011–2013 Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2012–2013 hän pelasi CCM/USA Hockey All-American Prospects Gamessa.


title: Tyler Motte

text: Chicago Blackhawks varasi Motten neljännellä kierroksella 121. pelaajana . Vuosina 2013–2016 hän kävi Michiganin yliopistoa. Kolmannella ja viimeisellä yliopistokaudellaan 2015–2016 Motte sijoittui tehoilla 32+24=56 koko B1G:n maalipörssissä toiseksi edellään vain joukkuetoveri Kyle Connor sekä pistepörssissä kolmanneksi edellään vain joukkuetoverit Connor ja J. T. Compher. Hän voitti kauden päätteeksi sarjan mestaruuden ja valittiin B1G:n ensimmäiseen tähdistökentälliseen. Connor valittiin myös sekä B1G:n että koko NCAA:n viikon pelaajaksi helmikuussa 2016. Hän oli kauden päätteeksi ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Harvardin Jimmy Veseylle.


title: Tyler Motte

text: Huhtikuussa 2016 Motte teki kolmivuotisen tulokassopimuksen Chicago Blackhawksin kanssa. Hän liittyi samalla loppukevääksi amatööritry-out -sopimuksella AHL-joukkue Rockford IceHogsiin.


title: Tyler Motte

text: Kaudeksi 2017–2018 Motte siirtyi Columbus Blue Jacketsiin, josta siirtotakarajalla helmikuussa 2018 yhdessä Jussi Jokisen kanssa Vancouver Canucks]iin vaihdossa Thomas Vanekiin.


title: Tyler Motte

text: Motte edusti Yhdysvaltoja MM-kilpailuissa vuonna 2016. Hänet valittiin Slovakiaa vastaan pelatun viimeisen alkulohkon ottelun päätteeksi joukkueensa ottelun parhaaksi pelaajaksi.


title: Tyler Motte

text: Motte pelasi myös alle 20-vuotiaiden MM-kilpailuissa vuonna 2015 sekä alle 18-vuotiaiden MM-kilpailuissa vuonna 2013, jolloin hän voitti hopeaa. Motte voitti myös Yhdysvaltain sisäisen maalipörssin ja jakoi joukkueen sisäisen pistepörssin voiton J. T. Compherin kanssa tehoilla 5+2=7. Hänet valittiin Yhdysvaltain top-3-pelaajaksi.


title: Tyler Motte

text: Motte pelasi myös World U-17 Hockey Challengessa vuonna 2012, jolloin hän voitti hopeaa.


title: Tyler Motte

text: Tylerin isoveli Connor James "C. J." Motte on AHL-joukkue Rochester Americansin sopimusmaalivahti.


title: Suicide Squad

text: Suicide Squad, tunnetaan myös nimellä Iskuryhmä X (), on kahden fiktiivisen järjestön nimi DC Comicsin julkaisemissa yhdysvaltalaisissa sarjakuvissa. Alkuperäinen versio teki ensiesiintymisensä lehden "The Brave and the Bold" numerossa 25 (1959), ja moderni versio "Legends"-lehden numerossa 3 (1987).


title: Suicide Squad

text: Suicide Squad luotiin sarjakuviin selitykseksi sille miksi monet DC-universumin tunnetut superrikolliset ovat yhä vapaalla jalalla. Ryhmän moderni versio on tuomituista superrikollisista koottu antisankariryhmä. He toimivat Yhdysvaltain hallituksen iskujoukkona, joka lähetetään suorittamaan äärimmäisen hengenvaarallisia tehtäviä vastineeksi tuomioidensa lyhentämisestä. Ryhmän päämajana toimii Belle Reven vankila ja he saavat käskynsä Amanda Wallerilta.


title: Suicide Squad

text: Tunnettuja ryhmän jäseniä ovat mm. Deadshot, Harley Quinn, Kapteeni Bumerangi, Bronze Tiger ja useita muita.


title: Suicide Squad

text: Ryhmä on esiintynyt lukuisissa medioissa, kuten televisiosarjoissa sekä vuonna 2016 omassa nimikkoelokuvassaan.


title: Luettelo Suicide Squadin jäsenistä

text: Suicide Squad on fiktiivinen valtion agentuuriliike, joka esiintyy tarinoissa jotka ovat julkaissut DC Comics. Tummennetut nimet kuvaavat ryhmän nykyisiä jäseniä.


title: Saint-Étienne-du-Mont

text: Saint-Étienne-du-Mont on kirkko Pariisin keskustassa 5. arrondissementin alueella, aivan Panthéonin takana. Kirkko on nimetty pyhän Stefanoksen mukaan, mutta tunnetaan parhaiten Pariisin suojeluspyhimyksen, pyhän Genevièven muistokirkkona.


title: Saint-Étienne-du-Mont

text: Kirkko kuului alkujaan läheiselle Sainte-Genevièven luostarille. Luostari perustettiin jo frankkien kuningas Klodvig I:n aikana ja omistettiin myöhemmin pyhälle Genevièvelle. Vanha luostarikirkko sijaitsi lähistöllä. Nykyisen Saint-Étienne-du-Montin paikalle rakennettiin vuonna 1222 lähialuetta palvellut seurakuntakirkko, mutta se kävi 1400-luvulla liian pieneksi asutuksen kasvaessa. Nykyistä kirkkoa rakennettiin yli 130 vuotta, vuodesta 1492 vuoteen 1626. Ensimmäisinä valmistuivat apsiksen holvit, sitten goottilaistyylinen kuori vuonna 1537, arkkitehti Philibert Delormen suunnittelema kuoriaitaus vuoteen 1540 mennessä ja päälaivan holvit sekä poikkilaiva vuonna 1580. Julkisivun ja sisäänkäynnin rakentaminen alkoi vuonna 1610 ja kellotorni valmistui rakennuksen viimeisenä osana vuonna 1624. Kirkon julkisivu restauroitiin arkkitehti Victor Baltardin johdolla vuosina 1861–1868.


title: Saint-Étienne-du-Mont

text: Itse Sainte-Genevièven luostarista ei ole säilynyt nykypäiviin muuta kuin läheiseen Lycée Henri-IV -kouluun yhdistetty niin sanottu Klodvigin torni ("Tour Clovis").


title: Saint-Étienne-du-Mont

text: Pitkään kestäneen rakentamisen seurauksena kirkossa yhdistyy useita arkkitehtuurityylejä flamboyant-tyylisestä gotiikasta aina varhaisbarokkiin. Kirkon päädyssä yhdistyy useita koristeaiheita: päätykolmiolla varustetun klassisen portiikin ylle on sijoitettu goottilainen ruusuikkuna, ja vielä sen ylle pyöreällä oculus-ikkunalla varustettu taitepääty. Sekä julkisivu että sisätilat ovat hyvin koristeelliset. Vaikuttava kuoriaitaus on ainoa Pariisissa säilynyt. Barokkityylinen saarnatuoli on vuodelta 1651.


title: Saint-Étienne-du-Mont

text: Saint-Ètienne-du-Montin urut ovat Pariisin viidenneksi suurimmat ja vuonna 1631 valmistunut urkujen kotelo on kaupungin vanhin. Kuuluisa muusikko Maurice Duruflé toimi kirkon urkurina vuosina 1958–1986.


title: Saint-Étienne-du-Mont

text: Kuuluisia Saint-Étienne-du-Montin kirkkoon haudattuja henkilöitä ovat muun muassa tiedemies Blaise Pascal ja näytelmäkirjailija Jean Racine.


title: Saint-Étienne-du-Mont

text: Pyhä Geneviève samoin kuin Sainte-Genevièven luostarin perustanut kuningas Klodvig haudattiin aikoinaan luostarin alkuperäiseen kirkkoon. Luostarikirkossa sijainnut Genevièven hauta hävitettiin Ranskan vallankumouksen aikana ja hänen pyhäinjäännöksensä poltettiin. Luostari alkuperäisine kirkkoineen purettiin nykyisen Rue Clovis -kadun tieltä vuonna 1804, minkä jälkeen Saint-Étienne-du-Montista tuli Genevièven ensisijainen muistopaikka ja jäljelle jääneiden pyhäinjäännösten säilytyspaikka.


title: Saint-Étienne-du-Mont

text: Pyhän Genevièven jäännökset ovat nykyään vuonna 1853 kirkkoon lisätyssä pyhän Genevièven kappelissa. Hautaan on liitetty alkuperäisestä sarkofagista jäljelle jääneet kivet. Kappelin ikkunoiden lasimaalaukset kuvaavat Genevièven elämänvaiheita. Genevièveä muistetaan joka vuosi rukoilemalla kirkossa yhdeksän päivän ajan 2.–10. tammikuuta.


title: Kikkoman

text: Kikkomanin soijakastike on maailman markkinajohtaja alallaan. Hollantiin vuonna 1997 perustettu tehdas sekä kahdeksan muuta tehdasta Aasiassa ja Yhdysvalloissa tuottavat noin 400 miljoonaa litraa soijakastiketta vuosittain. Yrityksen hallituksen puheenjohtaja on Yuzaburo Mogi (s. 1935), joka oli aiemmin toimitusjohtajan asemassa. Kikkoman on myös Japanin keisarillisen hovin virallinen soijakastikkeen toimittaja.


title: Suomen kemianteollisuus

text: Suomen kemianteollisuus on teollisuudenala Suomessa, johon kuuluvat esimerkiksi petrokemia (öljynjalostus), maatalouskemikaalit kuten lannoitteet ja torjunta-aineet, lääkeaineteollisuus, maaliteollisuus ja muoviteollisuus.


title: Suomen kemianteollisuus

text: Vuonna 2014 Suomen ulkomaankaupan arvosta kemianteollisuuden osuus oli 23 prosenttia. Kemianteollisuus oli suurin yksittäinen vientisektori. Kemianteollisuuden tuotannon arvo vuonna 2014 oli yhteensä noin 19,7 miljardia euroa, ja se vastasi noin neljänneksen Suomen teollisuuden kokonaistuotannosta.


title: Suomen kemianteollisuus

text: Suomen suurimpia kemianteollisuuden yhtiöitä ovat öljynjalostaja Neste, rengasvalmistaja Nokian Renkaat ja muovivalmistaja Borealis Polymers. Kemirasta on yritysjärjestelyjen kautta irronnut osia kuten maalitehdas Tikkurila, maalin väriaineita valmistava CPS Color ja titaanidioksidia Porin tehtaassa tuottava Huntsman Corporation. Lannoitevalmistaja Kemira Growhow myytiin norjalaiselle Yaralle vuonna 2008.


title: Suomen kemianteollisuus

text: Kemianteollisuus työllistää Suomessa noin 35 000 henkeä (v. 2014). Eniten työllistävät toimialat ovat muovituotteet, peruskemikaalit ja lääkkeet.


title: Arkhamin mielisairaala

text: Arkhamin mielisairaala () tai yksinkertaisesti vain Arkham on kuvitteellinen psykiatrinen sairaala, joka esiintyy yhdysvaltalaisen DC Comicsin julkaisemissa sarjakuvissa, pääasiassa Batman-tarinoissa. Lukuisat Batmanin viholliset (kuten Jokeri, Myrkkymuratti, Arvuuttaja, Kaksinaama, Linnunpelätin, Bane, Killer Croc, Savinaama, Hullu Hatuntekijä, Pakkasherra ja Harley Quinn) ovat olleet potilaana Arkhamissa ja myös paenneet sieltä.


title: Arkhamin mielisairaala

text: Arkham on olennainen osa Batmanin seikkailuja, ja se on ollut mukana myös muissa medioissa kuin sarjakuvalehdissä.


title: If I Were Sorry

text: If I Were Sorry () on ruotsalaisen laulajan Fransin kappale, jolla hän edusti Ruotsia vuoden 2016 Eurovision laulukilpailussa Tukholmassa. Kappaleen ovat säveltäneet ja sanoittaneet Fredrik Andersson, Michael Saxell, Oscar Fogelström ja Frans itse.


title: If I Were Sorry

text: Frans valittiin Ruotsin euroviisuedustajaksi maaliskuussa 2016. Hän selviytyi suoraan finaaliin Ruotsin ollessa kilpailun isäntämaa. Siellä kappale keräsi 261 pistettä ja sijoittui viidenneksi.


title: Kaupan ala Suomessa

text: Kaupan ala on tavaroiden ostoon ja myyntiin keskittynyt toimiala, joka koostuu vähittäis- ja tukkukaupasta.


title: Kaupan ala Suomessa

text: Tukkukaupan asiakkaana ovat yritykset, kun taas vähittäiskaupan kohderyhmänä ovat kuluttajat. Tukkukaupat myyvät tuotteita sekä vähittäiskaupalle edelleen välitettäväksi, mutta myös tuotteen loppukäyttäjille kuten teollisuudelle ja muille yrityksille.


title: Kaupan ala Suomessa

text: Päivittäistavaroiden vähittäiskaupan arvo Suomessa vuonna 2014 oli noin 16,7 miljardia euroa. Suomalaiselle päivittäistavarakaupalle on ominaista ketjuuntuminen sekä hankinnan ja logistiikan keskittyminen. Vuonna 2015 S-ryhmän markkinaosuus oli 45,9 %, K-ryhmän 32,7 % ja Lidlin 9,0 % Päivittäistavaroiden myynti on keskittynyt suuriin myymälöihin. Yli tuhatneliöisten myymälöiden markkinaosuus on yli 60 %.